Sadhus (The Smoking Community), Wish Upon A Star, Monovine, House Anxiety @ An Club, 20/04/19 - RockinAthens.gr\nΠέρασε ήδη ένας χρόνος από το πρώτο 4.20 Symposium Fest και το δεύτερο που πραγματοποιήθηκε ήταν ακόμα πιο καλό, πιο οργανωμένο, μεγαλύτερη ποικιλία στα συγκροτήματα, υπήρξε τήρηση του timetable και το σημαντικότερο και πιο ενθαρρυντικό απ΄όλα ήταν η μεγαλύτερη προσέλευση από πλευράς του κοινού!\nΑνταπόκριση: Χρήστος Κατσίμπας / Φωτογραφίες: Δανάη Φωκίου (περισσότερες εδώ)\nΟι House Anxiety είχαν το δύσκολο ρόλο στο να μας βάλουν στο κλίμα της βραδιάς και η αλήθεια είναι ότι δε χρειαστήκαμε και πολύ. Βλέπετε από τις πρώτες κιόλας νότες το sludge metal των παιδιών σε παρασέρνει στο ρυθμό του. Σωστό παίξιμο, σωστές επιρροές, σωστό attitude γιατί νιώθουν το είδος που υπηρετούν. Τα διπλά φωνητικά από τον frontman και τον drummer ήταν σκέτη απόλαυση και τους δίνουν extra πόντους, ενώ η διασκευή σε Eyehategod ήρθε απλά να επιβεβαιώσει το πόσο γουστάρουν να παίζουν αυτή τη μουσική.\nΑλλαγή μουσικού πεδίου με τους Monovine σε πιο grunge ρυθμούς και, μιας και δε θυμάμαι να τους είχα δει ξανά ή έστω να έχω ακούσει κάτι από το υλικό τους, τους έδωσα την πρέπουσα σημασία. Η τριάδα προσκυνάει μεν τους Nirvana, αλλά είναι πολλά περισσότερα από αυτό. Είναι rock με όλη τη σημασία που μπορεί να έχει αυτή η λέξη κι έκαναν πολλούς από εμάς να μην μπορούμε να πάρουμε τα μάτια μας από πάνω τους. Απλοϊκές, μα ψυχωμένες συνθέσεις από τους Monovine σε κάνουν να περνάς καλά ακόμα και αν η φωνή του τραγουδιστή στα δυο πρώτα κομμάτια ήταν λίγο πίσω. Εξαιρετική εμφάνιση και ευελπιστώ να τους ξαναπετύχω σύντομα σε κάποιο live τους.\nΣειρά για ακόμα περισσότερο κέφι και κλωτσομπουνίδι από τους Wish Upon A Star, οι οποίοι ανέβασαν τo level. Μουσικά δε μου κεντρίζουν το ενδιαφέρον αλλά οι τύποι live σπέρνουν και κάνουν τους fans τους να περνάνε κάτι παραπάνω από καλά. Στα πρώτα κιόλας δευτερόλεπτα της εμφάνισης των punk rockers παρατηρήθηκε αυξημένη κίνηση στο pit και όποιος βρέθηκε εκεί σίγουρα πέρασε καλά – το μαρτυρούσαν εξάλλου και οι φάτσες τους και το συγκρότημα από πάνω το απολάμβανε. Τα δυο νέα κομμάτια που μας παρουσίασαν ήταν το κερασάκι στη τούρτα της εμφάνισης των Wish Upon A Star!\nΗ ώρα όμως είχε φτάσει για να υποδεχθούμε τους Sadhus και η μετατόπιση μας για να πιάσουμε κάγκελο ήταν πλέον μονόδορομος. Ειλικρινά δε ξέρω τι να γράψω πλέον για μια εμφάνιση των Sadhus που να μην έχει γραφτεί ή ειπωθεί! Το μόνο που μπορώ να γράψω είναι ότι αυτό το συγκρότημα σε κάθε του εμφάνιση σε αφήνει με ανοιχτό το στόμα και με κατεστραμμένο αυχένα είτε παίζει το “Bamboola”, είτε αλλάζει τα φώτα για σε ακόμα μια εμφάνιση στο “Foondamentalist”, είτε θα σου φτύσει στα μούτρα τα “Sobbing Children”, “Hyper Roller” και “Make Me 20 Euros”, είτε θα σου πετάξει το black metal riffing του “Lazarus”, είτε θα δώσει μια κορυφαία εκτέλεση στο “Flesh”.\nΚάπως έτσι εκτυλίχθηκε η βραδιά της 20ης Απριλίου και ανανεώσαμε το ραντεβού μας για του χρόνου και το τρίτο 4.20 Symposium Fest!\nTags House Anxiety Monovine Sadhus (The Smoking Community) Wish Upon A Star


camping(1) donuts(2) laser(2) Nike(279) service(1) unisex(17) ups(1) yoga(14) απεριόριστο(2) αυχένα(2) βαφή(13) βιολογικό(7) βρεφικό(278) διακοπές(126) δίπλωμα(1) εγκυμοσύνη(104) εισιτήριο(1) εσώρουχα(35) ζακέτα(269) καπέλο(8) κινητό(3) κολιέ(6) κρασί(238) λάμπες(1) μαγιό(21) μάθημα(14) μαλλιά(4) μπότες(30) παπούτσια(40) παραδοσιακό(3) παράσταση(5) πίτσα(4) πλύσιμο(313) πολυτέλεια(10) πουκάμισο(92) πρόσωπο(17) σλιπ(5) τζάκι(92) τσάντες(3) φόρεμα(383) φωτογραφία(145) χαλάρωση(3) χιονοδρομικό(106) Χριστούγεννα(1)\nAlouette(696) ArtePiedi(37) Be-casual(1) Blooza(1) BodyTalk(189) BrandBags(35) Celestino(12) ChicaClothing(57) Classico(1) CosmosSport(425) Crocodilino(14) DelikarisSport(78) Energiers(354) E-outfit(42) e-seleno(67) e-shop(1) e-xclusive(37) FactoryOutlet(1.691) Fashioneshop(29) Fashionmix(27) Favela(397) Foreseto(153) FunkyBuddha(67) Geany(27) HappySizes(84) hotstyle(12) Ianos(1) John-Andy(30) KOOLFly(203) LaRedoute(258) MadeofGrace(3) Marasil(488) MatFashion(63) MiniRaxevsky(353) MissReina(8) MissSimbolo(19) Mybrand.shoes(102) MyShoe(17) NewCult(63) Notos(572) Paoshop(89) Permiadonna(5) Plus4u(2.614) Public(37) Rave(56) Sense(1) Sportgallery(17) Sportsfactory(453) Sugarfree(9) Telemarketing(13) ToiMoi(50) Vaptisi_Online(70) Vivel(3) Yoox(241) Zakcret(461) ZicZac(3) Z-mall(1.650)\nχωρίς φίλτρο tag camping (1) donuts (2) laser (2) Nike (279) service (1) unisex (17) ups (1) yoga (14) απεριόριστο (2) αυχένα (2) βαφή (13) βιολογικό (7) βρεφικό (278) διακοπές (126) δίπλωμα (1) εγκυμοσύνη (104) εισιτήριο (1) εσώρουχα (35) ζακέτα (269) καπέλο (8) κινητό (3) κολιέ (6) κρασί (238) λάμπες (1) μαγιό (21) μάθημα (14) μαλλιά (4) μπότες (30) παπούτσια (40) παραδοσιακό (3) παράσταση (5) πίτσα (4) πλύσιμο (313) πολυτέλεια (10) πουκάμισο (92) πρόσωπο (17) σλιπ (5) τζάκι (92) τσάντες (3) φόρεμα (383) φωτογραφία (145) χαλάρωση (3) χιονοδρομικό (106) Χριστούγεννα (1)\nχωρίς φίλτρο καταστήματος Alouette (696) ArtePiedi (37) Be-casual (1) Blooza (1) BodyTalk (189) BrandBags (35) Celestino (12) ChicaClothing (57) Classico (1) CosmosSport (425) Crocodilino (14) DelikarisSport (78) Energiers (354) E-outfit (42) e-seleno (67) e-shop (1) e-xclusive (37) FactoryOutlet (1.691) Fashioneshop (29) Fashionmix (27) Favela (397) Foreseto (153) FunkyBuddha (67) Geany (27) HappySizes (84) hotstyle (12) Ianos (1) John-Andy (30) KOOLFly (203) LaRedoute (258) MadeofGrace (3) Marasil (488) MatFashion (63) MiniRaxevsky (353) MissReina (8) MissSimbolo (19) Mybrand.shoes (102) MyShoe (17) NewCult (63) Notos (572) Paoshop (89) Permiadonna (5) Plus4u (2.614) Public (37) Rave (56) Sense (1) Sportgallery (17) Sportsfactory (453) Sugarfree (9) Telemarketing (13) ToiMoi (50) Vaptisi_Online (70) Vivel (3) Yoox (241) Zakcret (461) ZicZac (3) Z-mall (1.650)\nΓυναικεία μπλούζα SCOTCH & SODA σε μαύρο χρώμα. Διάφανη δαντέλα μπροστά, στη πλάτη και στα μανίκια. Ψηλή λαιμόκοψη και φερμουάρ πίσω. Μανσέτες στα μανίκια. Στρογγυλεμένη βάση. Πολύ ιδιαίτερη θα χαρίσει στιλ στη γκαρνταρόμπα σας!\nSCOTCH & SODA - Γυναικείο πλεκτό SCOTCH & SODA μπεζ\nΓυναικεία πλεκτή μπλούζα SCOTCH & SODA σε μπεζ απόχρωση. Σε άνετη γραμμή και με μεσάτη εφαρμογή, από μαλακή και ζεστή πλέξη. Έχει μακριά μανίκια και λαιμόκοψη σε σχήμα V. Σχέδιο με κόμπο μπροστά στην βάση και μακρύτερο μήκος πίσω.\nSCOTCH & SODA - Γυναικείο πλεκτό SCOTCH & SODA γκρι\nΓυναικεία πλεκτή μπλούζα SCOTCH & SODA σε ανοιχτή γκρι απόχρωση. Σε άνετη γραμμή και με μεσάτη εφαρμογή, από μαλακή και ζεστή πλέξη. Έχει μακριά μανίκια και λαιμόκοψη σε σχήμα V. Σχέδιο με κόμπο μπροστά στην βάση και μακρύτερο μήκος πίσω.\nAMERICAN VINTAGE - Γυναικείο πουλόβερ AMERICAN VINTAGE κίτρινο\nΓυναικεία πλεκτή μπλούζα AMERICAN VINTAGE σε κίτρινη απόχρωση. Από ζεστή και μαλακή πλέξη, σε άνετη γραμμή. Με στρογγυλή λαιμόκοψη και μανίκια 3/4.\nTED BAKER - Γυναικεία αμάνικη μπλούζα TED BAKER AUDRYE ροζ\nΓυναικεία αμάνικη μπλούζα TED BAKER AUDRYE σε ροζ χρώμα. Ψηλή λαιμόκοψη με μικρό βολάν. Κλείσιμο με χρυσό φερμουάρ στην πλάτη. Στρογγυλεμένη βάση πίσω. Συνδυάστε την ιδανικά με εμπριμέ φούστες του brand για ρομαντικές και θηλυκές εμφανίσεις!\nSCOTCH & SODA - Γυναικεία μπλούζα SCOTCH & SODA εκρού\nΓυναικεία μπλούζα SCOTCH & SODA σε εκρού χρώμα. Στάμπα μπροστά με κόμικ. Μαύρες ρίγες στα μανίκια. Στρογγυλή λαιμόκοψη. Πολύ ιδιαίτερη με χιουμοριστική διάθεση θα χαρίσει ιδαίτερο στιλ στις casual εμφανίσεις σας!\nΓυναικεία μπλούζα SCOTCH & SODA σε χρώμα εκρού. Στρογγυλή λαιμόκοψη. Διακοσμητική σατέν κορδέλα με το λογότυπο του brand στα μανίκια. Πολύ απαλή, ανάγλυφη υφή. Μοντέρνο και νενανικό θα δώσει ιδιαίτερο στιλ στις εμφανίσεις σας!\nRELIGION - Γυναικέια μπλούζα RELIGION PHOENIX TOP χρυσή\nΓυναικεία μπλούζα RELIGION PHOENIX με κεντημένες χρυσές παγιέτες σε όλη την επιφάνεια. Σε ίσια γραμμή, με ένα μακρύ μανίκι και κορδέλα που δένει στην βάση στην μία πλευρά. Κουμπάκι στην μανσέτα. Ιδανικό για θηλυκές και extra λαμπερές εμφανίσεις!\nΓυναικεία μπλούζα SCOTCH & SODA σε μαύρο χρώμα. Στρογγυλή λαιμόκοψη. Διακοσμητική σατέν κορδέλα με το λογότυπο του brand στα μανίκια. Πολύ απαλή, ανάγλυφη υφή. Μοντέρνο και νενανικό θα δώσει ιδιαίτερο στιλ στις εμφανίσεις σας!\nGUESS - Γυναικεία πλεκτή μπλούζα GUESS NADIA SWEATER γκρι\nΓυναικεία πλεκτή μπλούζα GUESS NADIA σε γκρι απόχρωση με ασημί κεντημένες παγιέτες σε όλη την επιφάνεια. Σε ίσια γραμμή, από ζεστή και μαλακή πλέξη. Έχει μακριά μανίκια και στρογγυλή λαιμόκοψη. Ριμπ τελείωμα στα μανίκια και την βάση. Μεταλλική ετικέτα με το λογότυπο στο κάτω μέρος.\nGUESS - Γυναικείο πλεκτό GUESS DRPN VIOLA μαύρο\nΓυναικεία πλεκτή μπλούζα GUESS DRPN VIOLA μαύρη με κεντημένο μεταλλικό μοτίβο μπροστά και όψη φθαρμένου στα μανίκια. Είναι σε ίσια γαρμμή, με χαλαρή εφαρμογή. Έχει μακριά μανίκια και λαιμόκοψη σε σχήμα V. Ανοίγματα στην βάση στα πλαϊνά και μεταλλική ετικέτα με το λογότυπο στην πλάτη.\nPepe Jeans Μακρυμάνικο κρεπ μπλούζα με κεντημένες λεπτομέρειες\nΠεριγραφή: - Μακριά μανίκια - Ίσια γραμμή - Στρογγυλή λαιμόκοψηΣύνθεση και συντήρηση: - 100% βισκόζη - Για τις οδηγίες συντήρησης, δείτε την ετικέτα του προϊόντος\nSud Express Μακρυμάνικη μπλούζα με V λαιμόκοψη\nΠεριγραφή: - Μακριά μανίκια - Γραμμή boyfriend - Λαιμόκοψη κελεμπίας - Φλοράλ μοτίβοΣύνθεση και συντήρηση: - 100% πολυέστερ - Για τις οδηγίες συντήρησης, δείτε την ετικέτα του προϊόντος.\nAMERICAN VINTAGE - Γυναικείο πλεκτό ζιβάγκο AMERICAN VINTAGE μπλε\nΓυναικεία πλεκτή μπλούζα AMERICAN VINTAGE σε μπλε απόχρωση. Σε άνετη γραμμή, από μαλακή και ζεστή πλέξη. Έχει μακριά μανίκια και όρθια γυριστή λαιμόκοψη. Ριμπ πλέξη στα τελειώματα.\nNENETTE - Γυναικείο πουλόβερ NENETTE MEGGIE εκρού\nΓυναικεία πλεκτή μπλούζα σε ημίλευκη απόχρωση, με στρογγυλή λαιμόκοψη και στενή γραμμή και λεπτομέρειες από βολάν στα μανίκια. Διαχρονικό κομμάτι που πρέπει να υπάρχει στη γκαρνταρόμπα σου.\nΦούτερ Levi's® X PEANUTS\nΠεριγραφή: - Μακριά μανίκια - Στάμπα μπροστά - Κοντό μήκος - Με κουκούλα - Στρογγυλή λαιμόκοψηΣύνθεση και συντήρηση: - 100% βαμβάκι - Για τις οδηγίες συντήρησης, δείτε την ετικέτα του προϊόντος\nJUICY COUTURE - Γυναικεία κοντομάνικη μπλούζα membrane corded lace packa Juicy Couture φούξια\nΓυναικεία κοντομάνικη μπλούζα σε φούξια χρώμα, με τύπωμα που θυμίζει δαντέλα, λάστιχο στο τελείωμα και κουκούλα με κορδόνι. Ιδανική για casual εντυπωσιακές εμφανίσεις!\nPepe Jeans Φούτερ με στρογγυλή λαιμόκοψη και φλοράλ μοτίβο\nΓυναικεία μπλούζα SCOTCH & SODA σε μπλε απόχρωση. Από απαλή σύνθεση βισκόζη, με μακριά μανίκια και στρογγυλή λαιμόκοψη που κλείνει με ένα κουμπάκι. Δέσιμο μπροστά στην βάση και κρεμαστό κόσμημα σε χρυσή απόχρωση για τον λαιμό.\nΣελίδα 1 / 379\nΤελευταία ενημέρωση: Παρασκευή, 25 Σεπτεμβρίου 2020, 5:22 πμ\nΕμφανίζονται 12.486 προσφορές με σημερινές αγορές € ,00


H Martha Stewart συμβουλεύει για μία άψογα οργανωμένη κουζίνα | Jenny.gr\nH Martha Stewart συμβουλεύει για μία άψογα οργανωμένη κουζίνα\nΜπορεί η κουζίνα να μη μοιάζει καθόλου με εκείνη της κορυφαίας μαγείρισσας Martha Stewart, αλλά αυτό δε σημαίνει ότι δε μπορεί να είναι εξίσου καλά οργανωμένη! Μάλιστα, η διάσημη βασίλισσα της οικιακής οικονομίας μοιράζεται μαζί μας τα μυστικά και τις συμβουλές της που θα σας βοηθήσουν να φτιάξετε κι εσείς την όμορφη και λειτουργική κουζίνα που τόσα χρόνια ονειρεύεστε.\nΈπεσε σύρμα Η Martha Stewart προτείνει να βάλετε στα συρτάρια της κουζίνας σας συρμάτινα καλάθια αντί για πλαστικά ή ξύλινα γιατί είναι πρακτικά, εύκολα στον καθαρισμό και σούπερ κομψά. Δείτε εδώ πώς θα μετατρέψετε εύκολα τη κουζίνα σας σε εστία πολυτέλειας.\nΠεράστε (τις) ράγες Τοποθετήστε ράγες πάνω από τον πάγκο της κουζίνας σας και κρεμάστε τα σκεύη μαγειρικής σας από αυτές. Με αυτόν τον τρόπο, η Martha διατείνεται ότι θα ελευθερώσετε πολύ χώρο από τα ντουλάπια της κουζίνας σας ενώ δε θα χάνετε χρόνο προσπαθώντας να ξεθάψετε τις κατσαρόλες σας από τα άδυτά τους.\nΈνα ντουλάπι για όλα Και όταν η Martha λέει για «όλα» αναφέρεται στα μπαχαρικά και τα τρόφιμα. Αντί να τα (δια)σκορπάτε σε διάφορες τοποθεσίες εντός της κουζίνας σας, η βασίλισσα της οργάνωσης προτείνει να αφιερώσετε ένα μεγάλο ντουλάπι για να στήσετε εκεί ένα μίνι-παντοπωλείο. Με αυτόν τον τρόπο, η ίδια λέει ότι θα μπορείτε να ελέγχετε τι λείπει ή τι σας χρειάζεται γεγονός που κάνει τη λίστα του σούπερ μάρκετ πολύ (μα πολύ) πιο εύκολη υπόθεση!\nΒάλτε τους ρόδες Η Martha Stewart προτείνει να αρχίσουμε να αντιμετωπίζουμε τα τρόλει κουζίνας σαν επέκταση του πάγκου μας με τη διαφορά ότι είναι πιο εύχρηστα –μιας και μετακινούνται. Τι μπορούμε να βάλουμε σε αυτά τα κινούμενα έπιπλα; Τα μαγειρικά σκεύη κι αξεσουάρ μαγειρικής. Κι ένα tip ακόμα: όταν έχετε καλεσμένους, μπορείτε να το χρησιμοποιήσετε σαν μίνι μπαρ!\nΒάλτε τα στα κουτιά τους Δεν ξέρετε πώς να οργανώσετε τα βιβλία μαγειρικής σας; Βάλτε στα σε τάξη τοποθετώντας τα σε κουτιά ή δίσκους σερβιρίσματος.\nΣτο ράφι Έχετε ελεύθερο χώρο στην κουζίνα σας και δεν ξέρετε πώς να τον εκμεταλλευτείτε; Η Martha Stewart προτείνει να τοποθετήσετε ανοιχτά ράφια από λεπτό γαλακτερό γυαλί-όπως αυτά που έχει η ίδια στη κουζίνα της. Σε αυτά, μάλιστα, αποθηκεύει τις τσαγιέρες και τα μπαχαρικά της.\nΏρα για μπάνιο Η Martha Stewart έχει την τέλεια συμβουλή για εσάς που θέλετε να μειώσετε τους φουσκωμένους λογαριασμούς νερού! Για αυτό, προτείνει να τοποθετήσετε μια λεκάνη στο νεροχύτη της κουζίνας σας την οποία μπορείτε να γεμίζετε με νερό και απορρυπαντικό για τα πιάτα προκειμένου να μουλιάζετε τα πιάτα και τα ποτήρια σας προτού τα ξεπλύνετε στο χέρι ή στο πλυντήριο.\nΚάντε την τραπεζαρία σας πιο πολυτελή με 8 κινήσεις\n7 σωτήρια tips για να κρατήσετε το σπίτι σας δροσερό στον καύσωνα\nΚεφαλάρι: 10 διαφορετικές ιδέες που θα σας εντυπωσιάσουν\nBoho Κουζίνα: 10 ιδέες που θα σας εμπνεύσουν για να φτιάξετε τη δική σας


Γουλβς - Σεβίλλη 11/8 Προγνωστικά Γιουρόπα Λιγκ | HellasBet.com\nΟ αγώνας Γουλβς – Σεβίλλη διεξάγεται στο πλαίσιο της φάσης των «8» του Γιουροπα Λιγκ (EUL).\nΟι δύο ομάδες θα αναμετρηθούν για πρώτη φορά στην ιστορία τους.\nΗ Σεβίλλη έχει 5-2-1 σε αγώνες νοκ άουτ κόντρα σε αγγλικές ομάδες.\nΗ ισπανική ομάδα φτάνει στα προημιτελικά του Γιουρόπα Λιγκ για 6η φορά στην ιστορία της. Στις 5 προηγούμενες έφτασε ως την κατάκτηση του τροπαίου.\nΟύσα περισσότερο κυνική παρά εντυπωσιακή στο παιχνίδι της, κατάφερε να επικρατήσει με σκορ 1-0 του Ολυμπιακού στο Μολινό και σε συνδυασμό με το σκορ του πρώτου παιχνιδιού (1-1) πήρε το εισιτήριο για τους «8» του Europa. Τεράστια επιτυχία για τους «λύκους», οι οποίοι φτάνουν για πρώτη φορά έπειτα από 48 χρόνια σε προημιτελική φάση ευρωπαϊκής διοργάνωσης. Στο παιχνίδι με τον Ολυμπιακό ευτύχησε να βρει νωρίς γκολ με την εύστοχη εκτέλεση πέναλτι του Χιμένεθ στο 9’.\nΑπό εκεί και έπειτα, βέβαια, η εικόνα της δεν ήταν η πρέπουσα. Απειλήθηκε αρκετά, δεν μπόρεσε να κρατήσει την μπάλα στα πόδια της και γενικότερα έδειχνε να μην έχει τον έλεγχο του παιχνιδιού, το οποίο εύκολα θα μπορούσε να της ξεγλιστρήσει αν η ελληνική ομάδα είχε σκοράρει σε μια από τις αρκετές καλές στιγμές που είχε.\nΔεν το συζητάμε πως πρέπει να εμφανιστεί βελτιωμένη κόντρα στη Σεβίλλη, με αντίστοιχη εμφάνιση δύσκολα θα τη «βγάλει καθαρή». Από την άλλη, δεν είναι και σύνολο το οποίο μπορείς εύκολα να υποτιμήσεις. Αν έχει σταθεί αξιοπρεπέστατα κόντρα σε όλους τους «μεγάλους» της Premier League, έχοντας κερδίσει μάλιστα 2 φορές την Μάντσεστερ Σίτι, γιατί να μην παιδέψει τη Σεβίλλη; Ό,τι και αν συμβεί, πάντως, η φετινή πορεία της ομάδας του Νούνο Εσπίριτο Σάντος είναι εντυπωσιακή, αφού ξεκίνησε πριν 13 μήνες και ύστερα από 58 επίσημα παιχνίδια ακόμα συνεχίζει.\nΕκτός ο Ποντένσε (Ε). Αμφίβολη η συμμετοχή του Κάστρο (Α).\nΕίναι η διοργάνωσή της, όταν παίζει σε αυτήν αισθάνεται σαν το σπίτι της. Το απέδειξε και κόντρα στη Ρόμα, της οποίας επικράτησε εύκολα με σκορ 2-0 και πήρε το εισιτήριο για την τρέχουσα φάση. Πρώτο παιχνίδι δεν είχε προηγηθεί, οπότε οι δύο ομάδες έλυσαν τις διαφορές τους σε μονό αγώνα, παίρνοντας ταυτόχρονα και μια ιδέα από το πώς θα είναι τα ματς από εδώ και έπειτα.\nΆνετη επικράτηση, θέλησε από την αρχή του παιχνιδιού να πάρει τα ηνία του ματς και να επιβάλει τον ρυθμό της. Σκόραρε στο 22’ με τον Ρεγκιλόν και στο 44’ πέτυχε το καθοριστικό τέρμα με το οποίο «καθάρισε» το παιχνίδι. Στο δεύτερο ημίχρονο η εικόνα ήταν παρόμοια, με τη Σεβίλλη να είναι πιο δραστήρια και πιο συνεπής και να σκοράρει 3ο τέρμα, το οποίο όμως ακυρώθηκε με τη χρήση VAR.\nΉταν, αν μη τι άλλο, θετική η εικόνα της. Φαίνεται πως η αγωνιστική απραξία ήταν ζωτικής σημασίας. Ήταν… τόσο όσο, ώστε οι παίκτες να πάρουν ανάσες και να γεμίσουν τις μπαταρίες τους, αλλά ταυτόχρονα να μη χάσουν τον αγωνιστικό ρυθμό που είχαν. Πλέον τρέχει αήττητο σερί 18 αγώνων σε όλες τις διοργανώσεις, δυναμική την οποία θέλει να εκμεταλλευτεί και στο σημερινό παιχνίδι. Γενικότερα, πάντως, και στη La Liga μετά την επανέναρξη ήταν από τις πιο συνεπείς ομάδες σε επίπεδο απόδοσης και αποτελεσμάτων.\nΣτοίχημα στο Γουλβς – Σεβίλλη\nΗ Σεβίλλη δίνεται ως φαβορί, αλλά σε καλές αποδόσεις για ποντάρισμα. Η πολυνίκης του θεσμού (5 κατακτήσεις) έχει περισσότερη εμπειρία σε τέτοιους είδους παιχνίδια, ενώ ακόμα και η συνθήκη του μονού αγώνα κόντρα στη Ρόμα φάνηκε να μην την επηρεάζει. Η Γούλβς σαφώς και έχει διανύσει εξαιρετική πορεία μέχρι εδώ, αλλά η εικόνα της με τον Ολυμπιακό δεν ήταν πειστική. Δεν ξέρω πόσα μπορεί να αλλάξουν σε λίγες μέρες και κόντρα σε ισχυρότερο αντίπαλο. Αν οι «λύκοι» έχουν αντίστοιχα «νεκρά» διαστήματα σαν αυτά του προηγούμενου ματς, θα το πληρώσουν με το… αζημίωτο. Θα επιλέξουμε το «διπλό» σε απόδοση 2,34.\nΠρόταση: 2 – 2,34 – Novibet\nRelated Topics:Europa LeaguefeaturedΓιουροπα ΛιγκΓουλβςπρογνωστικα Γιουροπα ΛιγκΣεβιλλη


Έχουν αποθρασυνθεί οι λύκοι | kospanti\n← Εποχές στην άβυσσο\nΗ λάντζα της ζωής →\nΑπρίλιος 1, 2013 · 09:10\nΈχουν αποθρασυνθεί οι λύκοι\nΤα βράδια που είμαστε άδειοι εξασκώ με ζήλο την τέχνη της αντρικής κονσομασιόν. Όχι τόσο από ενδιαφέρον για τα έσοδα του μαγαζιού όσο για να μην βαριέμαι εγώ ο ίδιος. Ρίχνομαι με τα μούτρα στη δουλειά και την πέφτω στους μπεκρήδες θαμώνες. Λέω αστεία, υποδύομαι τον ακροατή, ανέχομαι, υπομένω, μεταμορφώνομαι. Γίνομαι κομπογιαννίτης ψυχολόγος κι άγιος εξομολογητής.\nΕίναι ωραίο τούτο το μαγαζί. Το μπαρ των μοναχικών ανδρών. Πέτρα, δέρμα, ξύλο, αμερικάνικα μπλουζ και καλό ουίσκι. Πετάω κανένα αστείο, λέω πως πρόκειται για γκέι μπαρ. Είναι που σπάνια πατά εδώ μέσα τακούνι. Καμιά φορά βέβαια τα πράματα αλλάζουν στη στιγμή. Γυναικοπαρέες, σφηνάκια, Jethro Tull, λεσβιακά φιλιά!\nΤο αφεντικό έρχεται και σκύβοντας στο αυτί μου λέει «σώσε με, κάνε πως μου μιλάς». Καταλαβαίνω, γυρίζω το κεφάλι και βλέπω έναν ξερακιανό σαν αιγυπτιακό Φαγιούμ ή σαν βυζαντινή αγιογραφία να τον πολιορκεί για κουβέντα. Κάνουμε τάχα πως συζητάμε θέματα σχετικά με τη δουλειά. Μου λέει «Φαντάζεσαι τι δουλειά μπορεί να κάνει;». «Κοράκι!» απαντώ με σιγουριά. Το αφεντικό θα μου πει πως ο ξερακιανός είναι πιλότος. «Το ίδιο κάνει. Νεκρούς μεταφέρει κι αυτός. Μέχρι να πατήσει κάποιος τα πόδια του στη γη είναι νεκρός!».\nΈρχονται κι άλλοι εδώ, περισσότερο ή λιγότερο παράξενοι. Ένας τύπος που έκανε ένα φεγγάρι στην τηλεόραση τη δεκαετία του 90’. Παρουσίαζε τους αριθμούς της λοταρίας κάθε βράδυ αμέσως μετά το δελτίο ειδήσεων. Μια μέρα, σε ζωντανή σύνδεση, μπέρδεψε τη γλώσσα του κι αντί να πει κληρωτίδα είπε κλειτορίδα. Τον απέλυσαν το ίδιο βράδυ. Έκτοτε έγινε αλκοολικός.\nΉ πάλι εκείνος ο συγγραφέας. Έρχεται συχνά, πίνει τζιν σκέτο και μιλάει μόνο σε μένα. Δούλευε για χρόνια στη ρεσεψιόν ενός ξενοδοχείου ημιδιαμονής. Είχε εκδώσει κάποτε μια συλλογή διηγημάτων γεμάτη κωμικοτραγικές ερωτικές ιστορίες και άλλα ευτράπελα με τίτλο «Ο Γαμιστρώνας». Ταξίδεψε λίγο για να παρουσιάσει και να προωθήσει το έργο του. Θεσσαλονίκη, Πάτρα, Ηράκλειο … πήδηξε και μια δεκαριά θαυμάστριες και εξαφανίστηκε. Ο θρύλος λέει πως σταμάτησε να γράφει όταν αντίκρισε το βιβλίο του στα ράφια των σούπερ-μάρκετ. Κάποιοι άλλοι, πιο πειστικοί, λένε πως απλά στέρεψε από ιδέες.\nΕγώ τα βλέπω όλα αυτά και χαίρομαι. Χαίρομαι τους ανθρώπους με τα πάθη τους, τις αδυναμίες τους, τα προτερήματά τους. Είναι ένας μικρόκοσμος, ένα ακόμα κύτταρο της διαφορετικότητας. Έξω από αυτούς τους τοίχους, τούτη την ώρα, σκοτώνουν αδέσποτους σκύλους και κλείνουν θέατρα. Τώρα είναι μόνο η αρχή. Έχουν αποθρασυνθεί οι λύκοι. Σκέφτομαι πως θα ‘ρθει καιρός που θα φτάσουν ως εδώ, θα σπρώξουν την πόρτα και θα ορμήσουν μέσα ουρλιάζοντας. Θα σπάσουν τα μηχανήματα για να μην ακούγεται αυτή η όμορφη μουσική. Έπειτα θα πάρουν τα μπουκάλια και θα πάνε στην τουαλέτα. Θα σύρουν κι εμάς μαζί, θα μας αναγκάσουν να το δούμε με τα ίδια μας τα μάτια. Θα ανοίξουν τα καπάκια και θα χύσουν όλο το αλκοόλ στη λεκάνη. Μαζί με το αλκοόλ θα ρίχνουν μέσα όνειρα, ιδέες κι ηδονές. Πριν φύγουν θα τραβήξουν το καζανάκι.\nΗ Φλωρεντία του μοναχού Σαβοναρόλα δεν θα ‘ναι τίποτα μπροστά σε αυτό που έρχεται. Ο φασισμός θα στραγγαλίζει κάθε τι γύρω μας. Θα σφίγγει τα δυνατά χέρια του στο λαιμό κάθε χαράς, πρόσκαιρης ή παρατεταμένης. Ό,τι μας ομορφαίνει, ότι φτιασιδώνει τις ζωές μας, από την ποίηση μέχρι τα κραγιόν, θα συγκεντρώνεται και θα καταστρέφεται. Στην αρχή θα είναι η Πλατεία Συντάγματος. Μετά κάθε γειτονιά, κάθε πλατεία πόλης και χωριού. Μπορεί να περάσουν και αιώνες.\nΜια μέρα οι άνθρωποι θα αποφασίσουν πως δεν θέλουν πια να ζουν έτσι. Θα είναι λίγοι οι πρώτοι. Θα τους πουν τρελούς. Μια μέρα θα βγουν μέσα από τα σώματά τους γιατί θα βαρεθούν τις γωνίες των ώμων τους και τα στενά όρια από τα ακροδάχτυλα των ποδιών μέχρι τα μαλλιά του κεφαλιού τους. Θα πνίγονται μέσα σε αυτή τη σάρκινη φυλακή. Θα βγουν και θα γίνουν υγρά. Έτσι θα μπορούν να μπαίνουν σε οποιοδήποτε δοχείο και να παίρνουν το σχήμα του. Άλλος θα γίνεται κύβος κι άλλος σφαίρα. Όλοι διαφορετικοί.\nΤότε μόνο θα μπορούν να υμνούν την απόκλιση, τα λάθη, τις αδυναμίες. Τα μπαρ που πίνουν πιλότοι, παρουσιαστές και συγγραφείς, οι παιδικές χαρές, τα γήπεδα, τα φανάρια κι οι στάσεις λεωφορείων, κάθε σπιθαμή γης που θα μπορεί να μαζέψει ανθρώπους, σωστούς ή στραβούς, θα είναι οι απελευθερωμένες περιοχές. Αυτό θα είναι μια αληθινή επανάσταση που δεν θα γραφτεί ποτέ σε κανένα εγχειρίδιο.\n23 responses to “Έχουν αποθρασυνθεί οι λύκοι”\nΑπρίλιος 1, 2013 στο 15:10\nδεν μπορώ να σου πω με λόγια πόσο μου άρεσε αυτό που μόλις διάβασα. αλήθεια.\nΑπρίλιος 1, 2013 στο 17:00\nΝα είσαι καλά, σε ευχαριστώ πολύ για το χρόνο που αφιέρωσες να διαβάσεις !\nΑπρίλιος 1, 2013 στο 23:20\nη γκομενα μου σε ανακαλυψε(το τι ανακαλυπτει αυτη η κοπελλα δεν το φανταζεται ανθρωπου νους)και σχεδον σε αγαπαει…..μου στελνει συχνα κειμενα σου με τον προστακτικο τιτλο ΔΙΑΒΑΣΕ……….τωρα πλεον σε αγαπαω και εγω…..\nΑπρίλιος 2, 2013 στο 10:55\nΝα είστε καλά ρε παιδιά ! Με κάνετε να ντρέπομαι με τόσο κολακευτικά λόγια. Ευχαριστώ για το χρόνο σας και να περνάτε τέλεια !\nΑπρίλιος 2, 2013 στο 07:26\nΣε ευχαριστώ που μπήκες να διαβάσεις και να σχολιάσεις !\nΑπρίλιος 2, 2013 στο 10:56\nΑπρίλιος 2, 2013 στο 14:18\nΚάθε παράγραφος σα μια μύτη από ένα μεγαλύτερο, αθέατο post.\nΑπρίλιος 2, 2013 στο 14:38\nΑπρίλιος 2, 2013 στο 14:49\nάμα τα δένεις ωραία (όπως εσύ) καλό.\nΙανουαρίου 6, 2015 στο 08:17\nΑπρίλιος 2, 2013 στο 19:02\nευγνομωνω τη ΝΙμαντς που πριν απο μερικους μηνες μου ειπε «πηγαινε να τον διαβασεις αυτον» 🙂\nΑπρίλιος 3, 2013 στο 12:03\nΝα είσαι καλά για τα λόγια σου και τον χρόνο σου! Η Νίμαντς με βοήθησε πολύ όταν πρωτοδημιούργησα το μπλογκ !\nΑπρίλιος 3, 2013 στο 11:56\nΣτο προηγούμενο ποστ ήθελα να σου γράψω ότι είναι το magnum opus σου. Στο γράφω τελικά εδώ. Μέχρι το επόμενο… 🙂\nΑπρίλιος 3, 2013 στο 12:05\nSilent σε ευχαριστώ πολύ! Τι να πω … βλέπω ότι αρέσει. Σε διαβάζω και μου αρέσεις πολύ, αλλά σπάνια σχολιάζω.\nΑπρίλιος 3, 2013 στο 19:22\nΑπλά θα συμφωνήσω! Κωστή μπράβο και πάλι μπράβο! Ποιος να φανταστεί ότι την ώρα που διαλέγεις μουσική, διαλέγεις και τέτοιες σκέψεις από τις πολλές που περιτριγυρίζουν το μυαλό σου, δένοντας μετά ένα τέτοιο μεστό κείμενο!\nΑπρίλιος 3, 2013 στο 14:49\nΤο διάβαζα εν ώρα μαθηματος και μου αρεσε πολυ 😀\nΠαράθεμα: Τετάρτη. | Rebeloskilo\nΑπρίλιος 4, 2013 στο 18:30\nΓιου ροκ, λέμε!\nΑπρίλιος 14, 2013 στο 18:59\nΕξαίρετος άλλη μια φορά. Έχεις δεικάδες σελίδες να γεμίσεις… Αναμένουμε!\nΑύγουστος 5, 2013 στο 00:34\nΜας γεμίζεις τα άδεια μας καλοκαιρινά και συνάμα μοναχικά μας βράδια στο χωριό φίλε Κώστα…τώρα που μας κυκλώσαν οι λύκοι και δεν μας κλείνει μάτι…τώρα που μετράνε τις γουλιές μας και τα βήματα των παππούδων μας καθώς φτιάχνουν το τσίπουρο…στην υγειά σου λοιπον…\nΠαράθεμα: Παύλος Φύσσας, ετών 34 | everything matters...


Πώς να διατηρήσετε το μαύρισμά σας στο full αυτό το καλοκαίρι! | ΝΕΑ ΠΙΕΡΙΑΣ\nΠώς να διατηρήσετε το μαύρισμά σας στο full αυτό το καλοκαίρι!\nΈφυγες για να ένα χαλαρωτικό τριήμερο και γύρισες με ένα ζηλευτό μπρούτζινο χρώμα που θες να το διατηρήσεις για όλο το καλοκαίρι; Κανένα πρόβλημα.\nΒέβαια, η διάρκεια του μαυρίσματος εξαρτάται από τον φωτότυπο της επιδερμίδας σου. Αν έχεις ανοιχτό χρώμα δέρματος είσαι άτυχη επειδή το μαύρισμα δεν διαρκεί πολύ σε σύγκριση με τους άλλους τύπους επιδερμίδας.\nΜπορείς όμως να το διατηρήσεις περισσότερο καιρό με αυτά τα 3 tips:\nΤροφές όπως το μάνγκο, η παπάγια, η γλυκοπατάτα και το καρότο θα βοηθήσουν στην διατήρηση του μαυρίσματός σας, εφόσον είναι πλούσια σε βήτα καροτίνη, η οποία βοηθά στη διατήρηση του μαυρίσματος.\nΤο ζεστό νερό αφυδατώνει το δέρμα ενώ το κρύο βοηθάει στην ενυδάτωσή αλλά και την σύσφιξή του.\nΜετά από κάθε ντους, εφαρμόστε μια λοσιόν για να ενυδατώσετε το δέρμα σας και να του δώσετε ένα πιο λείο και λαμπερό αποτέλεσμα.\nΥπάρχουν διάφοροι μύθοι ομορφιάς, που ένας λέει πως η απολέπιση του δέρματος διώχνει το μαύρισμα. Αυτό όμως δεν ισχύει... αντιθέτως, η απολέπιση διώχνει τα νεκρά κύτταρα από το δέρμα και έχει ως αποτέλεσμα να αναδεικνύει το μαύρισμα στο μάξιμουμ.\nΩστόσο δεν πρέπει να τρίβετε πολύ δυνατά γιατί μαζί με τα νεκρά κύτταρα θα φύγει σιγά σιγά και το μαύρισμά σας.


Πώς να μετατρέψεις το μπαλκόνι σου σε μποστάνι\nΟδηγός για την ενίσχυση της... ιδιωτικής καλλιέργειας.\nΑπό τη μια οι τιμές των λαχανικών αυξάνουν, από την άλλη ο μισθός σου συρρικνώνεται. Παράλληλα, τα ζαρζαβατικά που αγοράζεις πιθανώς να είναι μολυσμένα με τοξίνες. Αυτοί είναι δυο πολύ σοβαροί λόγοι ώστε να δεις τη βεράντα ή την ταράτσα του σπιτιού σου με άλλο μάτι: μελιτζάνες, ντομάτες, αγγουράκια, κρεμμύδια και καρότα, είναι μερικά μόνο από τα λαχανικά που μπορούν να καρποφορήσουν μέσα σε λίγα τετραγωνικά χώματος.\nΔεν χρειάζεσαι στρέμματα γης για να γίνεις παραγωγός των υγιεινών, βιολογικών τροφίμων που θα παράγεις για να τρως.\nΣτην πραγματικότητα είναι πολύ πιο εύκολο από όσο φαντάζεσαι ειδικά αν ακολουθήσεις τις συμβουλές μας.\n> Προτού επιλέξεις τι είδους γλάστρες και ζαρντινιέρες θα χρησιμοποιήσεις, κάνε ένα προσχέδιο καλλιέργειας. Σε μια σχετικά μικρή γλάστρα μπορείς να φυτέψεις από βότανα μαγειρικής έως και κρεμμυδάκια. Πιο μεγάλα κηπευτικά σαν τις ντομάτες και τις πιπεριές, επειδή έχουν μακρύτερες ρίζες, απαιτούν βαθιές γλάστρες σαν το μέγεθος ενός ψύκτη νερού στο γραφείο.\n> Οι πλαστικές ζαρντινιέρες είναι φθηνότερες. Οι ξύλινες, αν και δείχνουν πιο στιλάτες, ανεβάζουν πολύ το μπάτζετ.\n> Σε κάθε περίπτωση, βεβαιώσου ότι οι γλάστρες σου έχουν καλό σύστημα αποστράγγισης (και πρόσθεσε λίγο χαλίκι στον πάτο). Χωρίς επαρκή αποστράγγιση, οι καλλιέργειές σου θα πεθάνουν με αργό θάνατο εξαιτίας των αναερόβιων απορριμμάτων που θα κατακάθονται στον πυθμένα της γλάστρας.\n> Αγόρασε χώμα αναμεμειγμένο με ξύλινες προσμίξεις, όπως πριονίδι ή ροκανίδια. Γέμισε τα δοχεία με τόσο χώμα ώστε να μην ξεχειλίζει το νερό όταν τα ποτίζεις.\n> Το πόση παραγωγή μαρουλιών ή ρόκας μπορείς να έχεις, εξαρτάται από το χώρο που τους αφήνεις μεταξύ τους, ώστε να αναπνέουν μέσα στις ζαρντινιέρες. Για να κερδίσεις ακόμη περισσότερο χώρο στο μπαλκόνι για τα πιο απαιτητικά λαχανικά (αγκινάρες, φασόλια ή μπρόκολο), τοποθέτησε τις «εύκολες» καλλιέργειες (μάραθο, μαϊντανό, βασιλικό ή καρότο) σε κρεμαστά καλάθια.\n> Τα περισσότερα λαχανικά χρειάζονται τουλάχιστον πέντε ώρες ήλιο την ημέρα. Αλλά το λάχανο, το παντζάρι ή το σκόρδο ευδοκιμούν και σε στη σκιά.\n> Το παν είναι οι καλοί σπόροι και βολβοί που θα αγοράσεις από ένα αξιόπιστο βιολογικό φυτώριο. Πριν φυτέψεις θα πρέπει να αφήσεις τους σπόρους να βλαστήσουν. Πώς γίνεται αυτό; Γέμισε ένα ταψί από το χώμα σου και βρέξε το καλά. Μετά, τοποθέτησε τους σπόρους δίπλα-δίπλα και ελάχιστα κάτω από το χώμα. Άφησε το ταψί σε μια μεριά με ήλιο και ζέστη, ρίχνοντας νερό όποτε βλέπεις να ξεραίνεται το χώμα.\n>Μετά από μερικές εβδομάδες, θα δεις με ενθουσιασμό τους βλαστούς να ξεπροβάλλουν. Μόλις σχηματίσουν μερικά φύλλα, τα αφαιρείς προσεκτικά από το δίσκο και τα τοποθετείς στις γλάστρες σε βάθος περίπου 3 εκατοστών (ακριβείς λεπτομέρειες θα βρεις στις συσκευασίες των σπόρων). Κατόπιν, ρίξε άφθονο νερό. Τα μωρά σου είναι σε κατάσταση σοκ και χρειάζονται όλη την υδάτινη στοργή που μπορείς να τους δίνεις κατά τη διάρκεια των επόμενων ημερών.\nΠώς θα συντηρείς τη σοδειά σου\n> Μπορεί να σκεφτείς ότι φορτώνοντας με λίπασμα την καλλιέργειά σου θα αποκτήσεις πιο ζουμερές ντομάτες και πιο βαρβάτα αγγούρια. 90% λάθος. Το φυτό έχει ανάγκη από λίγο και καλό λίπασμα για να επιβιώσει. Και το καλό λίπασμα είναι αυτό που παράγεται από κομποστοποιήση οργανικής ύλης (θα το βρεις στα εξειδικευμένα φυτώρια). Πρόσθεσε μια μικρή ποσότητα σε κάθε γλάστρα και πότιζε την καλλιέργειά σου τόσο ώστε το χώμα να είναι υγρό, όχι λάσπη.\n> Τα φυτά σου θα μεγαλώνουν μέρα με τη μέρα και θα μπορείς να γευθείς τους καρπούς τους. Πότε; Αν ξεκινήσεις τον Ιούνιο να φυτεύεις λάχανο, παντζάρι και σέλινο θα τα απολαύσεις το Σεπτέμβρη. Ιδανική εποχή σποράς κολοκυθιού, αγγουριού και μπρόκολου είναι ο Ιούλιος –σε ένα με δυο μήνες θα δεις καρπό. Τον Αύγουστο βάλε σπανάκι, μαρούλι και ρόκα. Για ντομάτες, έπρεπε να προνοήσεις από το Μάη.\nΌπως και να 'χει, η εκμετάλλευση του κήπου ή του μπαλκονιού σου έχει νόημα. Σίγουρα θα διασφαλίσεις πόσο φρέσκα και νόστιμα είναι τα λαχανικά που καταναλώνεις. Ακόμη πιο σίγουρα, θα νιώθεις υπερήφανος που κατάφερες να δημιουργήσεις κάτι τόσο σημαντικό από το τίποτα.\nΚαι θα σου μένουν και μερικά χρήματα στην άκρη.\nΤα πρωτοσέλιδα του παγκόσμιου τύπου για τον παραμυθένιο πριγκιπικό γάμο στην Αγγλία! #RoyalWedding\nΚαι στην ΕΕΑ για το θέμα της ασφάλισης η Καλλιθέα\nΕκτακτη μετάδοση από τη τουρκική τηλεόραση ο Τούρκος A/ΓΕΕΘΑ προειδοποίησε Ελλάδα & Κύπρο με πόλεμο.\nΤΟΥΛΑΧΙΣΤΟΝ ΤΟ 78% ΤΩΝ ΜΙΚΡΩΝ ΑΦΓΑΝΩΝ «ΠΡΟΣΦΥΓΟΠΟΥΛΩΝ» ΣΤΗ ΣΟΥΗΔΙΑ ΛΕΕΙ ΨΕΜΑΤΑ ΓΙΑ ΤΗΝ ΗΛΙΚΙΑ ΤΟΥ!\nΓελάει ο Αρκάς με τοιυς ΣΥΡΙΖΑίους που έχουν ενσωματωθεί στις καρέκλες\nΗ τεχνητή νοημοσύνη της Google έμαθε να μιμείται τον εγκέφαλο\nΕλληνες… ναζί κυνηγάνε τον Λουτσέσκου!\nΔΗΛΩΣΗ-ΠΡΟΕΙΔΟΠΟΙΗΣΗ ΠΡΟΣ ΕΛΛΑΔΑ ΚΑΙ ΚΥΠΡΟ ΑΠΟ ΤΟΝ ΤΟΥΡΚΟ ΑΡΧΗΓΟ ΓΕΕΘΑ ΧΟΥΛΟΥΣΙ ΑΚΑΡ\nΠέντε πράγματα που θα θυμόμαστε από τον γάμο Χάρι – Μέγκαν\nΜπουτάρης: "ΧΕΣΤΗΚΑ αν ο Κεμάλ σκότωσε Έλληνες"...\nΤούρκοι από Αυστρία πηγαίνουν στο Σαράγεβο στην προεκλογική ομιλία του Ερντογάν\nΚαρέ καρέ η επιχείρηση σύλληψης Γεωργιανού ληστή στο Κολωνάκι (βίντεο)


Λήψη οδηγών PLX Technology NAS7820 - Ενημέρωση Λογισμικού PLX Technology (Δικτυακή Αποθήκευση)\nΓλιτώστε τον πόνο από τις ενημερώσεις των προγραμμάτων οδήγησης! Κατεβάστε το DriverDoc τώρα για να ενημερώνετε εύκολα τα PLX Technology NAS7820 προγράμματα οδήγησης σε λίγα μόνο κλικ...\nΌχι ευχαριστώ, κατεβάστε το PLX Technology NAS7820πρόγραμμα οδήγησης\nΑρχική → Οδηγοί → PLX Technology → Δικτυακή Αποθήκευση → NAS7820\nΒήματα για τη μη αυτόματη ενημέρωση των οδηγών NAS7820:\nΑυτά τα τυπικά προγράμματα οδήγησης NAS7820 μπορούν να βρεθούν μέσα στα %%os%% ή είναι διαθέσιμα για λήψη από την ενημέρωση των Windows®. Παρόλο που αυτά τα πακέτα προγράμματα οδήγησης Network Storage ενεργοποιούν βασικές λειτουργίες, συνήθως δεν θα καλύπτει όλες τις δυνατότητες υλικού. Ακολουθήστε τον πλήρη οδηγό μας βήμα προς βήμα για να ενημερώσετε τα προγράμματα οδήγησης συσκευών PLX Technology.\nΚατηγορία: Δικτυακή Αποθήκευση\nΑυτόματη ενημέρωση προγραμμάτων οδήγησης NAS7820:\nΣυμβουλή: Για αρχάριους χρήστες των Windows, συνιστούμε ιδιαίτερα τη λήψη ενός εργαλείου ενημέρωσης προγραμμάτων οδήγησης όπως το DriverDoc [DriverDoc - Προϊόν της Solvusoft] για να σας βοηθήσει να ενημερώσετε τα προγράμματα οδήγησης PLX TechnologyΔικτυακή Αποθήκευση. Αυτό το βοηθητικό πρόγραμμα κατεβάζει και ενημερώνει τη σωστή NAS7820 έκδοση του προγράμματος οδήγησης αυτόματα, προστατεύοντάς σας από την εγκατάσταση των λάθος προγραμμάτων οδήγησης.\nNAS7820 Συχνές ερωτήσεις ενημερώσεων\nΤα προγράμματα οδήγησης NAS7820 είναι συμβατά με ό, τι OSes;\nΕπί του παρόντος, το NAS7820έχει προγράμματα οδήγησης συσκευών για τοWindows.\nΜπορείτε να εξηγήσετε τι κάνουν οι οδηγοί Δικτυακή Αποθήκευση PLX Technology;\nΟ PLX Technology δημιουργεί αυτά τα μικρά προγράμματα λογισμικού που επιτρέπουν στο NAS7820 να αλληλεπιδρά με τη συγκεκριμένη έκδοση του λειτουργικού σας συστήματος.\nΠώς μπορώ να ενημερώσω τα προγράμματα οδήγησης NAS7820;\nΤα NAS7820 προγράμματα οδήγησης μπορούν να ενημερωθούν με μη αυτόματο τρόπο χρησιμοποιώντας τη Διαχείριση Συσκευών των Windows ή αυτόματα χρησιμοποιώντας ένα εργαλείο ενημέρωσης προγραμμάτων οδήγησης.\nΠότε είναι η κατάλληλη στιγμή για την ενημέρωση των προγραμμάτων οδήγησης NAS7820;\nΗ κοινή σύσταση είναι να ενημερώσετε τα προγράμματα οδήγησης NAS7820 μετά από σημαντικές ενημερώσεις των Windows.\nΤα σφάλματα NAS7820 συχνά προέρχονται από μη συμβατά ή ξεπερασμένα προγράμματα οδήγησης συσκευών. Τα προγράμματα οδήγησης συσκευών αποτυγχάνουν κατά διαστήματα και ανεξήγητο τρόπο χωρίς προφανή λόγο. Το καλύτερο μέρος είναι ότι τα προγράμματα οδήγησης Δικτυακή Αποθήκευση σας μπορεί πάντα να τροποποιηθεί για να λύσει το δίλημμα του φορητού υπολογιστή.\nΜπορεί να είναι δύσκολο να βρείτε τα ακριβή προγράμματα οδήγησης συμβατά με το NAS7820 σας. Ο εντοπισμός, η λήψη και η μη αυτόματη ενημέρωση του προγράμματος οδήγησης Windows NAS7820 δεν παίρνει πολύ χρόνο, καθιστώντας τη διαδικασία αφόρητη για τους περισσότερους χρήστες. Αυτό είναι προβληματικό, επειδή η εγκατάσταση λανθασμένου ή ασύμβατου προγράμματος οδήγησης θα έχει ενδεχομένως χειρότερα αποτελέσματα.\nΓια το χρόνο και την προσπάθεια που εμπλέκονται στη διαδικασία ενημέρωσης του προγράμματος οδήγησης, συνιστούμε ιδιαίτερα τη χρήση λογισμικού βοηθητικού προγράμματος οδήγησης. Ένα εργαλείο ενημέρωσης προγράμματος οδήγησης εξασφαλίζει ότι τα προγράμματα οδήγησης του λειτουργικού συστήματος του υπολογιστή είναι ενημερωμένα και είναι κατάλληλα κατάλληλα για το υλικό στο σύστημά σας. Η δημιουργία αντιγράφων ασφαλείας των οδηγών σας παρέχει την ασφάλεια να γνωρίζετε ότι μπορείτε να επαναφέρετε οποιοδήποτε πρόγραμμα οδήγησης σε μια προηγούμενη έκδοση αν κάτι πάει στραβά.\nΟι 3 πιο δημοφιλείς παρόμοιοι οδηγοί για PLX Technology NAS7820 (4 Μοντέλα)\nΕνημερώστε τα προγράμματα οδήγησης NAS7820 με ένα κλικ με το DriverDoc:


Έγκλημα στο Ηράκλειο: Η παθολογική ζήλεια τον οδήγησε να σκοτώσει τη σύζυγό του | Arta Best\nΣυγκλονίζουν τα στοιχεία από την τραγωδία στο Ηράκλειο, με 54χρονο να πυροβολεί εξ επαφής και να σκοτώνει την 33χρονη σύζυγό του.\nΤο ζευγάρι είχε επιστρέψει σπίτι του μετά από βραδινή κοινωνική έξοδο, στην ταβέρνα ενός ξαδέρφου. Μαζί τους ήταν και το μόλις 4χρόνων παιδί τους. Ακολούθησε έντονος διαπληκτισμός με αποτέλεσμα ο 54χρονος να χάσει τον έλεγχο και στρέφοντας κυνηγετική καραμπίνα προς τη σύζυγό του να την πυροβολήσει εξ επαφής δυο φορές και να τη σκοτώσει.\nΣύμφωνα με μαρτυρίες κατοίκων της γειτονιάς, ο 54χρονος ζήλευε παθολογικά την 33χρονη. Συνήθιζε να λέει ότι «έχει δίπλα του ένα μανεκέν» όμως η ζήλεια του, του θόλωνε το μυαλό. Σύμφωνα με τις ίδιες μαρτυρίες οι καβγάδες τους ήταν ομηρικοί και εκτός ορίων. Κάποιες φορές, αναφέρουν κάτοικοι, είχαν αναγκαστεί γείτονες να μπουν στη μέση για να αποτρέψουν τα χειρότερα στους τσακωμούς. Η 33χρονη πριν 2 χρόνια είχε φύγει και είχε πάει στους γονείς της στην Πάτρα, μετά όμως επέστρεψε. Μάλιστα, κάτοικοι αναφέρουν ότι η 33χρονη είχε απευθυνθεί κάποια στιγμή στο παρελθόν και στην αστυνομία.\nΠροηγούμενο άρθροΜπάμπης Παπαδημητρίου: «Η αστυνομία μπορεί να ξεβρακώνει τους μπαχαλάκηδες»\nΕπόμενο άρθροΟ Μακρόν φοβάται θερμό επεισόδιο μεταξύ Ελλάδας – Τουρκίας στο Αιγαίο


Οργάνωση γάμου σε ... ένα χρόνο! | only decoration\nΈνας χρόνος είναι υπέρ - αρκετός για να οργανώσετε τον γάμο σας.\nΔείτε αναλυτικά στο παρακάτω σχέδιο τι πρέπει να κάνετε κάθε μήνα ώστε να μην πιεστείτε και αγχωθείτε για να είναι όλα έτοιμα στην ώρα τους!\nΦυσικά κάποια από τα παρακάτω με σωστή οργάνωση μπορείτε να τα κάνετε και τον ίδιο μήνα.\nΤο πινακάκι ισχύει και για όσους έχουν λιγότερο χρόνο στην διάθεσή τους αν το τροποποιήσουν σωστά!


To Γέλιο...: ΑΝΕΚΔΟΤΟ: ΠΑΕΙ ΤΟ ΚΕΡΑΤΟ … ΣΥΝΝΕΦΟ\nΑΝΕΚΔΟΤΟ: ΠΑΕΙ ΤΟ ΚΕΡΑΤΟ … ΣΥΝΝΕΦΟ\nΈΝΑΣ ΕΠΙΧΕΙΡΗΜΑΤΙΑΣ ΕΣΤΕΙΛΕ ΕΝΑ FAX ΣΤΗ ΣΥΖΥΓΟ ΤΟΥ...\nΘα καταλάβεις σίγουρα ότι έχω κάποιες ανάγκες στις οποίες εσύ μετά τα 54 σου χρόνια δεν μπορείς πλέον να μου ικανοποιήσεις.\nΕίμαι πολύ ευχαριστημένος μαζί σου και σε εκτιμώ σαν μία καλή σύζυγο. Για τον λόγο αυτό, αφού διαβάσεις αυτό το fax, ελπίζω ότι δεν θα ερμηνεύσεις λανθασμένα το γεγονός ότι θα περάσω το βράδυ με την 18χρονη γραμματέα μου στο ξενοδοχείο Comfort Inn Hotel.\nΣε παρακαλώ μην αναστατώνεσαι. Θα γυρίσω στο σπίτι πριν τα μεσάνυχτα.”\nΈλαβα το fax σου και σε ευχαριστώ για την ειλικρίνειά σου. Θα ήθελα με αυτή την ευκαιρία να σου υπενθυμίσω ότι και εσύ επίσης είσαι 54 χρονών.\nΤαυτόχρονα θα ήθελα να σε ενημερώσω ότι την ώρα που το διαβάζεις αυτό, θα είμαι στο ξενοδοχείο “Fiesta” με τον Μιχάλη, τον προπονητή μου στο tennis, ο οποίος, όπως και η γραμματέας σου, είναι 18 ετών.


Γερμανία: Διχάζει η νυχτερινή απαγόρευση κυκλοφορίας - TravelSpot\nΑπό τις 10 το βράδυ στο σπίτι για να περιοριστεί η εξάπλωση της πανδημίας; Αυτό προβλέπει μεταξύ άλλων το νέο νομοθετικό πακέτο της κυβέρνησης Μέρκελ στη Γερμανία.\nΚολωνία, σιδηροδρομικός σταθμός\nΜετά από εντατικές διαβουλεύσεις μεταξύ των πολιτικών κομμάτων οι διατάξεις περί απαγόρευσης κυκλοφορίας προβλέπουν πλέον αρκετές εξαιρέσεις, οι οποίες όμως δεν είναι πάντα εύκολο να ελεγχθούν.\nΓια παράδειγμα, ένας μοναχικός δρομέας που βγαίνει για τρέξιμο μετά τις δέκα το βράδυ εξαιρείται από την απαγόρευση, ενώ δύο δρομείς που βγαίνουν μαζί για τρέξιμο πληρώνουν πρόστιμο.\nΤο απλό περπάτημα επίσης επιτρέπεται μετά τις δέκα και μέχρι το αργότερο τα μεσάνυχτα, αλλά όπως επισημαίνει η συνταγματολόγος Άννα Καταρίνα Μάνγκολντ, παραμένει άγνωστο «αν η αστυνομία δέχεται την εξήγηση της ατομικής άσκησης που επιτρέπεται ή θεωρεί ότι επιστρέφω από μία συνάθροιση που απαγορεύεται».\nΉδη το Κόμμα των Φιλελευθέρων (FDP) στη Γερμανία προειδοποιεί ότι θα προσφύγει στο Ανώτατο Ομοσπονδιακό Συνταγματικό Δικαστήριο κατά της νέας νομοθεσίας. Προσφυγή ετοιμάζει και το μικρότερο συντηρητικό κόμμα των «Ελεύθερων Ψηφοφόρων» (Freie Wähler), εταίρος των Χριστιανοκοινωνιστών (CSU) στην τοπική κυκβέρνηση της Βαυαρίας.\nΜέχρι στιγμής το έσχατο μέτρο της απαγόρευσης κυκλοφορίας στη Γερμανία επιβάλλεται με ευθύνη της δημοτικής ή περιφερειακής αρχής, όταν πολλαπλασιάζεται ο αριθμός των κρουσμάτων .Παράδειγμα: Στη Βόρεια Ρηνανία-Βεστφαλία, το πολυπληθέστερο κρατίδιο της Γερμανίας, έχουν ήδη επιβάλλει νυχτερινή απαγόρευση της κυκλοφορίας η Κολωνία, το Λεβερκούζεν, το Βούπερταλ και άλλες εννέα μεγάλες πόλεις. Ο χριστιανοδημοκράτης υπουργός Υγείας του κρατιδίου Καρλ Γιόζεφ Λάουμαν έχει δηλώσει ότι είναι αντίθετος με την απαγόρευση, γιατί «είναι πολύ δύσκολο να σταθεί στα δικαστήρια». Ήδη κάποιοι πολίτες προσέφυγαν στη δικαιοσύνη και σύντομα αναμένεται η απόφαση του Ανωτάτου Διοικητικού Δικαστηρίου στο συγκεκριμένο κρατίδιο.\nΠΗΓΗ: www.dw.com, Γιάννης Παπαδημητρίου (DW, DPA, RN, Tagesspiegel)\nThe post Γερμανία: Διχάζει η νυχτερινή απαγόρευση κυκλοφορίας appeared first on ΧΡΗΜΑ & ΤΟΥΡΙΣΜΟΣ money-tourism.gr.


Επαναστατική συσκευή βοηθάει τους τυφλούς να περιηγούνται με ασφάλεια - Onmed.gr\nΕπαναστατική συσκευή βοηθάει τους τυφλούς να περιηγούνται με ασφάλεια\nΤο κλασικό, αναπτυσσόμενο λευκό μπαστούνι που χρησιμοποιούν ως επί το πλείστον οι άνθρωποι με τύφλωση, προκειμένου να μετακινούνται με ασφάλεια είναι ένα εξαιρετικό εργαλείο, αλλά ο τρόπος χρήσης του περιορίζεται μόνο στα εμπόδια που έχουν σχετικά μικρό ύψος.\nΤώρα, η εταιρεία Assis Tech από το Νέο Δελχί έρχεται να βγάλει στην αγορά μια νέα προσθετική συσκευή για το μπαστούνι για τους τυφλούς, το οποίο χρησιμοποιεί την τεχνολογία του σόναρ για να βοηθάει τον χρήστη να περιηγείται με μεγαλύτερη ασφάλεια.\nΗ νέα συσκευή ονομάζεται SmartCane και λειτουργεί ως εξής: Ειδικοί αισθητήρες μεταδίδουν και λαμβάνουν υπερηχητικά κύματα, δηλαδή εκείνα τα ηχητικά κύματα που ξεπερνούν τη συχνότητα που αντιλαμβάνεται το ανθρώπινο αυτί. Όταν ένα εμπόδιο μπλοκάρει τη διαδρομή αυτών των κυμάτων, τότε τα κύματα "αναπηδούν" σε αυτό, επιστρέφουν πίσω στην συσκευή και ανιχνεύονται από τον αισθητήρα. Τότε η συσκευή παράγει δονήσεις για να υποδείξει στον χρήστη του SmartCane την παρουσία του εμποδίου.\nΗ συσκευή εφαρμόζεται επάνω στο μπαστούνι και τροφοδοτείται με επαναφορτιζόμενες μπαταρίες παρόμοιες με αυτές σε ένα κινητό τηλέφωνο. Το πιο σημαντικό είναι ότι το SmartCane είναι ελαφρύ (συνολικό βάρος 132 γραμμάρια) και έτσι δεν εμποδίζει τις κινήσεις που κάνει ο χρήστης με το μπαστούνι.


Φούσκες Εξαερισμού Με UVC Τεχνολογία - Λαμπτήρες Υπεριώδους Ακτινοβολίας UVC - Vanity\nΑυτοματοποιημένο σύστημα καθαρισμού χωρίς χημικά για τις Κουζίνες και τους αγωγούς των εστιατορίων\nΜεγάλα σωματίδια λίπους και λαδιού που ανεβαίνουν από τη σχάρα μπορούν να σταματήσουν αποτελεσματικά να προσκολλούνται στα διαφράγματα της φούσκας της κουζίνας. Τα μικρά σωματίδια, ωστόσο, μετακινούνται προς τα πάνω από τη ροή του ρεύματος εξαγωγής αέρα, πέρα από τα διαφράγματα. Η λύση (UVC/Cooking clean) οξειδώνει λίπη και σωματίδια λαδιού που είναι πολύ μικρά για να συλλαμβάνονται αποτελεσματικά από διαφράγματα, μετατρέποντας επικίνδυνο, εύφλεκτο υλικό σε μικρές ποσότητες τέφρας χαμηλής καύσης, και σκουπίζονται εύκολα στο τέλος της ημέρας. Το σύστημα μειώνει αμέσως τους αερομεταφερόμενους ρύπους, γράσα, λάδια κουζίνας και άλλες χημικές ουσίες έως και 95%, μειώνοντας το βάρος στα συστήματα εξαερισμού και μειώνοντας τον κίνδυνο επικίνδυνων πυρκαγιών στην κουζίνα. Οργανισμοί όπως οι Ηνωμένες Πολιτείες EPA, FDA και ASHRAE εγκρίνουν τεχνολογίες υπεριώδους όπως το OGR για βιομηχανικές και εμπορικές εφαρμογές που παρέχουν απολύμανση.\nΗ λύση (UVC/Cooking clean) είναι ένα αυτοματοποιημένο σύστημα επεξεργασίας χωρίς χημικά που μειώνει τη συσσώρευση λιπών, λαδιών και ανεπιθύμητων οσμών τροφίμων από εμπορικές και βιομηχανικές κουζίνες. Συνδυάζει τη δύναμη της υπεριώδους οξείδωσης και της υπεριώδους φωτόλυσης για να αποτρέψει τη συσσώρευση σωματιδίων λαδιού και λίπους, ενώ εξαλείφει τις οσμές των τροφίμων σε Φούσκες Εξαερισμού για καταστήματα Μαζικής Εστίασης.\nΑυτόματη αφαίρεση λαδιού και γράσου από Φούσκες κουζίνας και αγωγούς\nΕλέγξτε τους κινδύνους πυρκαγιάς την οσμή που ενοχλεί τους γύρω σας\nΗ τελευταία τεχνολογία (UVC/Cooking clean) εξοικονομεί έως και 50% από κόστος χημικών καθαριστικών και το χρόνο του χειροκίνητου καθαρισμού από το προσωπικό σας έως 80%. Το (UVC/Cooking clean) μειώνει τον κίνδυνο επικίνδυνων πυρκαγιών, οσμών κουζίνας και εκπομπών μαγειρέματος.\nΟι νέες κατασκευές και οι αναβαθμίσεις στις υπάρχουσες εγκαταστάσεις μαγειρέματος μπορούν να επωφεληθούν αφού το σύστημα ενισχύει την αποτελεσματικότητα λειτουργίας και τη διάρκεια ζωής οποιουδήποτε συστήματος Φούσκας και εξαερισμού.\nΤο υπεριώδες φως είναι ένα από τα πιο ισχυρά και αποτελεσματικά απολυμαντικά της φύσης, τέλεια σχεδιασμένο για να καταστρέφει οσμές, βακτήρια, ιούς και μούχλα, και για να διαλύσει ανεπιθύμητα χημικά και ενώσεις.\nΟι πατενταρισμένες λύσεις της (UVC/Cooking clean) χρησιμοποιούν ένα μείγμα τεχνολογιών, συμπεριλαμβανομένου του υπεριώδους φωτός και του πλάσματος.\nΗ λύση είναι εξαιρετικά αποτελεσματική έναντι των σωματιδίων λίπους που είναι πολύ μικρά για να συλληφθούν από διαφράγματα, εξασφαλίζοντας πλήρη επεξεργασία για ολόκληρο το σύστημα.\nΜε ξεχωριστή εφαρμογή για κάθε κουζίνα\nΤο σύστημα UVC/Cooking clean αποτελείται από εξαρτήματα που μπορούν να προσαρμοστούν για οποιονδήποτε συνδυασμό φούσκας και αγωγού κουζίνας. Διατίθεται ως τυπικό σύστημα και σχεδιάζεται ανάλογα με την εφαρμογή.\nΘα θέλαμε πολύ να το ακούσουμε!\nΕίμαστε στη διάθεσή σας για να προσδιορίσετε τα σωστά προϊόντα και τη σωστή μέθοδο εγκατάστασης καθώς και για να παρέχουμε την ακριβή δόση υπεριώδους για τις ανάγκες σας.\nΣίφνου 4 &, Πιέτρη, Γλυκά Νερά ΑΤΤΙΚΗ ΤΚ.153 54 Τηλέφωνο: 21 0321 1277


"Επανάσταση" στη Γέργερη - "Μικρά κ' Περίεργα" - Νέα Κρήτη\nΤώρα διαβάζετε: "Επανάσταση" στη Γέργερη\n"Επανάσταση" στη Γέργερη\nΧθες γράφαμε ότι ο "Καλλικράτης" φλέγεται. Οι εξελίξεις που "τρέχουν" μάλλον μας διαψεύδουν. Πλέον έχει γίνει παρανάλωμα του πυρός. Μετά τον ξεσηκωμό του Τυμπακίου, που ζητά την αποσκίρτηση από το Δήμο Φαιστού, νέο ηχηρότερο ράπισμα έρχεται για το Δήμο Γόρτυνας αυτή τη φορά, από τους φορείς του παλαιού Δήμου Ρούβα. Η διαφορά είναι ότι στη συγκεκριμένη περίπτωση τα πράγματα πάνε πολλά βήματα παραπέρα. Μαθαίνω ότι έχει καταρτιστεί σχέδιο, του οποίου οι λεπτομέρειες θα παρουσιαστούν σε λαϊκή συνέλευση των κατοίκων αύριο στις 11 στις κατασκηνώσεις της Γέργερης.\nΣύμφωνα με το βασικό πλαίσιο, προβλέπεται η επανίδρυση του παλαιού Δήμου μέσω της ίδρυσης αστικής εταιρείας μη κερδοσκοπικού χαρακτήρα!\nΗ εταιρεία, δηλαδή ο Δήμος, θα διοικείται από πενταμελή εκτελεστική επιτροπή, που θα εκτελεί τις αποφάσεις της συνέλευσης, στηριζόμενη σε θεματικές επιτροπές, εμπλέκοντας έτσι πολλούς δημότες. Η εκτελεστική επιτροπή θα εκλέγεται κάθε χρόνο και θα έχει ένα συντονιστή. Τα μέλη της εκτελεστικής επιτροπής, καθώς και των θεματικών επιτροπών συμμετέχουν εθελοντικά, δηλαδή χωρίς αμοιβή. Για να υλοποιηθεί το φιλόδοξο σχέδιο χρειάζεται να συμφωνεί το μεγαλύτερο μέρος των δημοτών και μάλιστα ενυπόγραφα. Η υπογραφή θα σημαίνει συμμετοχή στο νέο Δήμο (αστική εταιρεία μη κερδοσκοπική), αλλά και συμμετοχή στον αγώνα που ξεκινά η περιοχή. Οι αποφάσεις θα παίρνονται με αμεσο-δημοκρατικές διαδικασίες.\nΔηλαδή από τη Λαϊκή Συνέλευση, που θα γίνεται κάθε έξι μήνες. Το εγχείρημα θα μπορούσε να προκαλέσει ακόμη και θυμηδία, εάν ανάμεσα στους βασικούς εμπνευστές της ιδέας και πρωταγωνιστές της προσπάθειας δεν ήταν και o πρώην δήμαρχος Ρούβα Φανούρης Οικονομάκης, ο οποίος αποτελεί έναν από τους σοβαρότερους παράγοντες της Τοπικής Αυτοδιοίκησης, ενώ μαζί του είναι και άλλα αξιόλογα πρόσωπα. Οι παρουσίες αυτές επιβεβαιώνουν ότι η τοπική κοινωνία το έχει πάρει κάτι παραπάνω από σοβαρά και εμφανίζεται αποφασισμένη τώρα να πάρει και την κατάσταση στα χέρια της. Μένει να δούμε τι ανταπόκριση θα έχει και αυτή η προσπάθεια, και ποια θα είναι η απάντηση της δημοτικής Αρχής Γόρτυνας. Πάντως ο "Καλλικράτης" μοιάζει ήδη στάχτη.


5 φάκελοι-«φωτιά» περιμένουν τη νέα Ευρωβουλή - Ειδήσεις - νέα - Το Βήμα Online\n5 φάκελοι-«φωτιά» περιμένουν τη νέα Ευρωβουλή\nΟι προϋπολογισμοί της ΕΕ, η κόντρα με τον Τραμπ, το ξέπλυμα και η φοροδιαφυγή, τα προσωπικά δεδομένα και οι… πλαστικές σακούλες\nepa07553708 A women walks near the European Parliament in Brussels, Belgium, 07 May 2019. The European Union parliamentary elections will take place from 23 - 26 May 2019. EPA/STEPHANIE LECOCQ (File: 21078339.jpg )\nΠολλοί συνηθίζουν να υποτιμούν τον ρόλο, τις εξουσίες και τις αρμοδιότητες του Ευρωπαϊκού Κοινοβουλίου και των ευρωβουλευτών, υποστηρίζοντας ότι δεν έχουν ουσιαστική επίδραση στα τεκταινόμενα στις χώρες-μέλη. Εκτελεστικές αρμοδιότητες ασφαλώς δεν έχει το Σώμα. Ασκεί όμως δημοκρατικό έλεγχο στα δύο κεντρικά εκτελεστικά όργανα της ΕΕ, την Ευρωπαϊκή Επιτροπή και το Ευρωπαϊκό Συμβούλιο. Και πέρα από τη συμμετοχή του στη νομοθετική διαδικασία – και όπως είναι γνωστό η ευρωπαϊκή νομοθεσία κατισχύει της εσωτερικής των κρατών-μελών – το Ευρωκοινοβούλιο είναι επιφορτισμένο με την κατάρτιση και έγκριση των κοινοτικών προϋπολογισμών, των οικονομικών νόμων της ΕΕ δηλαδή.\nΗ επεξεργασία ενός ετήσιου αλλά και ενός… επταετούς προϋπολογισμού και ακόμη τέσσερις σημαντικοί οικονομικοί φάκελοι θα απασχολήσουν τα νέα μέλη του Ευρωκοινοβουλίου αμέσως μετά τη διεξαγωγή των εκλογών της 26ης Μαΐου και τη συγκρότησή του σε Σώμα. Οι φάκελοι αυτοί άπτονται των κρίσιμων εμπορικών και τελωνειακών σχέσεων της ΕΕ με τις ΗΠΑ και τη Βρετανία, με την καταπολέμηση του ξεπλύματος χρήματος και της φοροδιαφυγής, με τoν Γενικό Κανονισμό για την Προστασία των Δεδομένων (GDPR) και με φλέγοντα περιβαλλοντικά προβλήματα.\nΤο Πλαίσιο Πολυετούς Χρηματοδότησης\nΟι ευρωβουλευτές θα πρέπει να συμφωνήσουν επί του Πλαισίου Πολυετούς Χρηματοδότησης (ΠΠΧ) της ΕΕ. Το ΠΠΧ είναι ένα σχέδιο δαπανών που θέτει τις προτεραιότητες χρηματοδότησης της Ενωσης για σειρά ετών. Πρόκειται για έναν προϋπολογισμό μακράς διαρκείας που θα καλύψει την περίοδο 2021-2027 και θα αντικαταστήσει τον υπάρχοντα (2014-2020). Το ΠΠΧ θα προβλέπει κονδύλια μεταξύ άλλων για την ανάπτυξη, τη γεωργία, την καινοτομία, το περιβάλλον και τη μετανάστευση. Οι ετήσιοι κοινοτικοί προϋπολογισμοί θα πρέπει να κινούνται εντός των ορίων του ΠΠΧ. Η Κομισιόν έχει προτείνει την έγκριση 1,134 τρισ. ευρώ, αλλά οι ευρωβουλευτές ζήτησαν να αυξηθεί η «προίκα» του ΠΠΧ σε 1,324 δισ. ευρώ.\nΗ νέα Ευρωβουλή θα πρέπει επίσης να δώσει το πράσινο φως για την υπογραφή εμπορικών συμφωνιών της ΕΕ με τις ΗΠΑ και τη Βρετανία, εφόσον εντέλει γίνει το Brexit. Ο αστάθμητος παράγοντας εδώ έχει ονοματεπώνυμο: Ντόναλντ Τραμπ. Ο αμερικανός πρόεδρος παίζει εδώ και καιρό το παιχνίδι του σκληρού διαπραγματευτή με την Κομισιόν. Οι ευρωατλαντικές εμπορικές διαφορές έχουν έντονο πολιτικό χαρακτήρα και όταν (χρονικοϋποθετικό, ότε + αν) επιτευχθεί συμφωνία δεν είναι διόλου βέβαιο ότι το Ευρωκοινοβούλιο θα δώσει το πράσινο φως. Πολλοί θεωρούν ότι οι ευρωβουλευτές, καθώς εκφράζουν την κοινή γνώμη 450 εκατ. Ευρωπαίων, δεν θα διστάσουν να μπλοκάρουν τη διαδικασία.\nΣε ό,τι αφορά τις διαπραγματεύσεις με το Λονδίνο οι ειδικοί κρίνουν πολύ πιθανή την υπογραφή (και δίχως μεγάλη χρονοτριβή) μιας εκτεταμένης συμφωνίας ελεύθερης διακίνησης αγαθών και υπηρεσιών.\nΧρυσή βίζα, δεδομένα\nΗ καταπολέμηση του οικονομικού εγκλήματος και η αποτελεσματική ανταλλαγή πληροφοριών στην ΕΕ αποτελεί μείζονα προτεραιότητα του Ευρωκοινοβουλίου. Οπως το ίδιο το Σώμα έχει επισημάνει, «βασικός κίνδυνος που έδειξε έρευνα που διενεργήθηκε είναι να μετατραπούν το Βέλγιο, η Κύπρος, η Ουγγαρία, η Ιρλανδία, το Λουξεμβούργο, η Μάλτα και η Ολλανδία σε φορολογικούς παραδείσους». Το Ευρωκοινοβούλιο επίσης έχει θέσει ως στόχο την κατάργηση των συστημάτων χορήγησης χρυσής βίζας από τα κράτη-μέλη.\nΣε ό,τι αφορά την εφαρμογή του Γενικού Κανονισμού για την Προστασία των Δεδομένων τα συμφέροντα είναι μεγάλα και αντικρουόμενα διότι οι ρυθμίσεις αφορούν οικονομικά πανίσχυρους κλάδους, όπως είναι οι νέες τεχνολογίες (οι περιβόητες GAFA), οι τηλεπικοινωνίες και τα μέσα ενημέρωσης. Εν προκειμένω οι ευρωβουλευτές θα πρέπει να συνεργαστούν με το Συμβούλιο των Υπουργών και σε θέματα τρομοκρατίας, ασφάλειας των επικοινωνιών, τεχνητής νοημοσύνης, πνευματικής ιδιοκτησίας, αυτόνομης οδήγησης, παροχής ιατρικών συμβουλών μέσω Διαδικτύου…\nΤέλος, η Ευρώπη έχει αποφασίσει να θέσει η ίδια (και να τηρήσει…) περιορισμούς σε ανθρώπινες δραστηριότητες που επιβαρύνουν το περιβάλλον και επιταχύνουν την κλιματική αλλαγή. Στο πλαίσιο αυτό θα θεσπίσει συγκεκριμένα μέτρα για τις εκπομπές διοξειδίου του άνθρακος, για παράδειγμα, αλλά και για την κατάργηση των πλαστικών μιας χρήσης από τους Ευρωπαίους. Εξυπακούεται ότι στο θέμα αυτό η χώρα μας αναμένεται να παλέψει στα μαρμαρένια αλώνια για να προστατεύσει την περιβόητη «ελληνική ιδιαιτερότητα», όπως έκανε με επιτυχία και με την απαγόρευση του καπνίσματος εξάλλου.\nΚαμπανάκι για την ανάπτυξη σε Βερολίνο και Ρώμη\nΟι νέοι ευρωβουλευτές που θα εκλεγούν στα τέλη του μήνα έχουν ήδη λάβει μια οιονεί εντολή από τους απερχόμενους να φανούν πιο γενναιόδωροι από την Κομισιόν σε ό,τι αφορά τις δαπάνες της ΕΕ. Θα ζητήσουν, δηλαδή, την αύξηση των ευρωπαϊκών κονδυλίων που θα χορηγήσουν οι εθνικές κυβερνήσεις. Κάτι που είναι βέβαιο ότι θα συναντήσει αντιδράσεις στο εσωτερικό των κρατών-μελών. Οχι μόνο για λόγους αρχής (ουδείς θέλει να πληρώνει τους άλλους, ειδικά αν είναι πλούσιος Βορειοευρωπαίος και καλείται να χρηματοδοτήσει τους… προβληματικούς του Νότου), αλλά και επειδή τα οικονομικά συνολικά της ΕΕ δεν είναι ρόδινα.\nΤην περασμένη Τρίτη η ίδια η Ευρωπαϊκή Επιτροπή κατέβασε τον πήχη των προσδοκιών της για την ανάπτυξη στην ευρωζώνη και δη στη μεγαλύτερη και ισχυρότερη ευρωπαϊκή οικονομία, τη γερμανική. Επίσης η Κομισιόν προειδοποίησε ότι ενδεχόμενη κλιμάκωση των εμπορικών εντάσεων της ΕΕ με τις ΗΠΑ θα επιδεινώσει περαιτέρω την κατάσταση.\nΚαι τον περασμένο Φεβρουάριο η Κομισιόν είχε αναθεωρήσει επί το μετριοπαθέστερον τις προβλέψεις της για πολλές χώρες της ευρωζώνης. Το κατέβασμα του πήχη τη φορά αυτή ήταν συγκριτικά μικρότερο. Αλγεινή εξαίρεση αποτέλεσε η Γερμανία, για την οποία η νέα πρόβλεψη είναι να περιοριστεί η εφετινή ανάπτυξη στο εξόχως αναιμικό 0,5% από 1,1% που ήταν η πρόβλεψη του Φεβρουαρίου. Σημειωτέον ότι η σφόδρα εξαρτώμενη από τις εξαγωγές γερμανική οικονομία είναι εκείνη που πλήττεται περισσότερο από τις ευρωατλαντικές εμπορικές εντάσεις – μία ημέρα προτού δημοσιοποιήσει τις προβλέψεις της η Κομισιόν, η BMW είχε ανακοινώσει ζημιές για πρώτη φορά την τελευταία δεκαετία…\nΣυνολικά για την ανάπτυξη στην ευρωζώνη η Κομισιόν θεωρεί ότι εφέτος θα επιβραδυνθεί στο 1,2% προτού ανακάμψει στο 1,5% το 2020 (τον Φεβρουάριο προέβλεπε ανάπτυξη 1,6% για την επόμενη χρονιά). Πέρα από τη γερμανική, η ιταλική οικονομία (η τρίτη στην ευρωζώνη…) προβλέπεται να εμφανίσει εφέτος ανάπτυξη μόλις 0,1%. Επιπλέον η Κομισιόν θεωρεί ότι το ιταλικό έλλειμμα θα είναι το μοναδικό στην ευρωζώνη που θα ξεπεράσει εφέτος και το 2020 το όριο 3% που θέτει το Σύμφωνο Σταθερότητας και Ανάπτυξης.


Στο σημείο της Αναλήψεως του Ιησού στα Ιεροσόλυμα, βρίσκονται πάνω σε πέτρα τα ίχνη που άφησαν τα πόδια του, τη στιγμή που άφηνε τη γη για να ανέβει στους ουρανούς. Όπως γίνεται λόγος και στην Καινή Διαθήκη, ο Κύριος 40 μέρες μετά την Ανάσταση Του, περπατώντας μαζί με τους Αποστόλους, έφθασε στην κορυφή του Όρους των Ελαιών, τους ευλόγησε και μετά Ανελήφθη. Στο τελευταίο αυτό σημείο, στο οποίο πάτησαν τα Άγια πόδια Του, έμειναν δύο ίχνη πάνω στην πέτρα και εκεί η Αγία Ελένη έχτισε το έτος 327 μία μεγάλη εκκλησία στο ακριβές σημείο της Αναλήψεως.\nΑργότερα, το έτος 614, έγινε η επιδρομή των Περσών, οπότε κατεστράφησαν σχεδόν όλοι οι ναοί, και δυστυχώς και η εκκλησία στο σημείο της Αναλήψεως. Είκοσι δύο χρόνια αργότερα, το έτος 636, πριν το Πατριαρχείο βρει τον χρόνο να ανοικοδομήσει τις κατεστραμμένες εκκλησίες, ήρθαν οι Μουσουλμάνοι και το μέρος πέρασε στην κατοχή τους. Μετά από λίγους αιώνες, στο σημείο της Αναλήψεως χτίστηκε ένα τζαμί, το οποίο και χρησιμοποιήθηκε για έξι αιώνες.\nΤο σημείο με το σημάδι από τα πόδια του Ιησού\nΗ Μονή της Αναλήψεως\nΤην περίοδο εκείνη το Πατριαρχείο αποφάσισε να αγοράσει ένα κτήμα στην περιοχή, για να χτιστεί κοντά στο σημείο της Αναλήψεως μία εκκλησία. ‘Οντως, το έτος 1845, ο Πατριάρχης Κύριλλος αγόρασε μία έκταση 12 στρεμμάτων, ακριβώς απέναντι από τον τόπο της Αναλήψεως, με προοπτική να χτισθεί εκεί Ιερός Ναός και Μοναστήρι. Λίγα χρόνια αργότερα, στις αρχές του 20ου αιώνα, το Πατριαρχείο έστειλε στο κτήμα τον Αρχιμανδρίτη Μάρκο, ο οποίος ζήτησε από τους Τούρκους άδεια να χτίσει εκεί Ναό.\nΟι Τούρκοι δυστυχώς δεν του έδωσαν άδεια, το μόνο το οποίο του επέτρεψαν ήταν να χτίσει ένα σπίτι για να κατοικήσει. Το έτος 1987, ο Πατριάρχης Διόδωρος έστειλε στο ίδιο μέρος τον Αρχιμανδρίτη Ιωακείμ, για να επιχειρήσει και αυτός να οικοδομήσει εκεί Ναό και Μοναστήρι. Όταν ανέλαβε το μέρος, ζήτησε για το σκοπό αυτό άδεια από την Εβραϊκή πολεοδομία, χωρίς όμως αποτέλεσμα. Τότε αποφάσισε να αρχίσει να μαζεύει χρήματα από τους προσκυνητές, και στην συνέχεια να χτίσει την εκκλησία, ελπίζοντας ότι στην πορεία η πολεοδομία θα του έδινε άδεια, κάτι το οποίο ουδέποτε συνέβη. Στο τέλος, έχτισε μία μεγάλη εκκλησία και ένα μικρό υπόγειο κάτω απ’ αυτήν (το οποίο επίσης προοριζόταν για εκκλησία), χωρίς άδεια, αλλά οι οι υπεύθυνοι έστειλαν μπουλντόζες για να την κατεδαφίσουν.\nΠως σώθηκε η υπόγεια εκκλησία\nΣτο ταβάνι του υπογείου που επρόκειτο και αυτό να γίνει Ναός, ο Αρχιμανδρίτης Ιωακείμ είχε τοποθετήσει προσωρινά μία στρογγυλή εικόνα του Παντοκράτορα Κυρίου. Πριν από την κατεδάφιση οι υπάλληλοι της πολεοδομίας, προφανώς για να μην φανεί ότι κατεδαφίζουν εκκλησία, άρχισαν να αφαιρούν από τον υπόγειο Ναό κάθε τι που υπήρχε μέσα. Τότε επενέβη ο Μακαριστός σήμερα Μοναχός Πέτρος, ο οποίος μη θέλοντας να τους αφήσει να αγγίξουν τα Ιερά Σκεύη και τις Εικόνες, τα μάζεψε μόνος του και τα τοποθέτησε πίσω από το Ιερό του μεγάλου Ναού.\nΈπειτα κατέβασε μόνος του την εικόνα του Παντοκράτορος, την οποία δεν ήθελε να αποχωριστεί και την τοποθέτησε και αυτή μαζί με τις άλλες εικόνες. Όταν, οι μπουλντόζες ολοκλήρωσαν το μεγαλύτερο μέρος της κατεδάφισης και ετοιμάζονταν να σπάσουν και το πάτωμα, – το οποίο ήταν και το ταβάνι του υπογείου -, η στρογγυλή εικόνα του Παντοκράτορος Κυρίου, κύλησε μόνη της και σταμάτησε όρθια μπροστά στη μπουλντόζα. Εκείνη ακριβώς την στιγμή η μπουλντόζα ακινητοποιήθηκε, γιατί το ατσάλινο σφυρί της έσπασε, οπότε η κατεδάφιση του υπογείου δεν μπορούσε πλέον να συνεχιστεί. Αυτό συνέβη τον Ιούλιο του έτους 1992.\nΤρία χρόνια αργότερα, το έτος 1995, δύο άτομα ήρθαν να τον σκοτώσουν, αλλά τελικά σκοτώθηκε η μητέρα του Αναστασία, ενώ ο ίδιος σώθηκε με ελαφρά τραύματα. Το έτος 2009, ο Αρχιμανδρίτης Ιωακείμ έφυγε από την ζωή, την ημέρα της εορτής της Αναλήψεως. Τότε ο Πατριάρχης Θεόφιλος έστειλε στη θέση του τον Μοναχό Αχίλλιο, ο οποίος παρεμένει εκεί προστάτης του ναού.\nΒίντεο: Ιερά Μονή Αναλήψεως, Ιεροσόλυμα\nprevious post: Ιεροσόλυμα: Η Απόδοση του Πάσχα στο Ναό της Αναστάσεως\nnext post: Όρος των Ελαιών: Η Λειτουργία στο σημείο που έγινε η Ανάληψη του Κυρίου!


Μουλωχτός Τρομονόμος, ομιλία Κώστα Λαπαβίτσα (video), Kομμουνιστική Κρίση Ελλάδας (ΚΚΕ) και απολύσεις ΔΟΛ… – OMADEON\n22/09/2010 11/10/2016 Omadeon\nΜουλωχτός Τρομονόμος, ομιλία Κώστα Λαπαβίτσα (video), Kομμουνιστική Κρίση Ελλάδας (ΚΚΕ) και απολύσεις ΔΟΛ…\nΜουλωχτές τροπολογίες του τρομονόμου από τη… Νέα Χούντα του ΠΑΣΟΚ πλήττουν θεμελιώδη δικαιώματα του πολίτη – λέει άρθρο της «Ε». Στο μεταξύ, οι άδικες απολύσεις του ΔΟΛ (Οργανισμού Λαμπράκη) αλλά και του ΚΚΕ («ΤυποΕκδοτική») εκτέθηκαν στο blog Radical Desire: Κομμουνιστική Κρίση Ελλάδας και Ανακοίνωση της Εργασιακής επιτροπής εργαζομένων του ομίλου ΔΟΛ. Γενικά, γίνονται τόσα άσχημα που… δεν τα προλαβαίνουμε! Ισως το μόνο καλό νέο είναι η ομιλία του Κώστα Λαπαβίτσα (περίληψη εδώ) στο εξής video:\nUPDATE: Συλλαλητήρια ΠΑΜΕ – ΠΑΣΥ – ΠΑΣΕΒΕ – ΟΓΕ – ΜΑΣ, 23 Σεπτέμβρη 2010 σε 58 πόλεις ….\nΓια τα προηγούμενα νέα, τώρα…\nΗ ΚΥΒΕΡΝΗΣΗ ΕΝ ΚΡΥΠΤΩ, ΑΥΓΟΥΣΤΙΑΤΙΚΑ, ΑΛΛΑΞΕ ΤΟΝ «ΤΡΟΜΟΝΟΜΟ» (άρθρο της «Ε»)\nΤρομοκρατική δράση και διαδηλώσεις (Του ΧΡΗΣΤΟΥ ΖΕΡΒΑ)\nΕν κρυπτώ, σε τμήμα θερινών διακοπών και χωρίς καμιά ιδιαίτερη εξήγηση η κυβέρνηση κατάργησε πλήρως τις ασφαλιστικές δικλίδες του προηγούμενου «τρομονόμου»…\n…ακόμη και η τέλεση πλημμελημάτων (όπως διακεκριμένες φθορές, σωματικές βλάβες, διατάραξη της ασφάλειας των συγκοινωνιών κ.ά.) μπορούν να χαρακτηριστούν αυθαίρετα ως τρομοκρατική δράση από οργανωμένη ομάδα διαδηλωτών!…\nΗ βασική, κρυφή, τροποποίηση καταργεί την παράγραφο 8 του προηγούμενου άρθρου, σύμφωνα με το οποίο δεν συνιστούν «τρομοκρατική πράξη» η τέλεση συγκεκριμένων αδικημάτων (κακουργημάτων και πλημμελημάτων), εάν αυτά σκόπευαν στην προστασία του δημοκρατικού πολιτεύματος, αποτελούσαν δράση υπέρ της ελευθερίας ή εάν αποσκοπούσαν στην άσκηση θεμελιωδών ατομικών, πολιτικών και συνδικαλιστικών ελευθεριών, όπως προβλέπονται στο Σύνταγμα και την Ευρωπαϊκή Σύμβαση Δικαιωμάτων του Ανθρώπου.\nΤους φόβους ότι κάτι τέτοιο θα συμβεί είχαν εκφράσει από τότε όλες οι οργανώσεις ατομικών δικαιωμάτων. Στην Ελλάδα άλλωσε έχουν διωχθεί διαδηλωτές για συμμετοχή σε τρομοκρατική οργάνωση, παρά την ύπαρξη της παλαιάς προστατευτικής ρύθμισης….\nAυτή η ολίσθηση σε συνταγματική εκτροπή ΔΕΝ ΕΙΝΑΙ η πρώτη, που έκανε η κυβέρνηση. Θυμηθείτε π.χ. αυτό: Συνταγματική εκτροπή απ’τη Δικτατορία Νέου Τύπου (ΔΝΤ) (8 Μαϊου 2010)\nΠάμε τώρα στο άλλο θέμα, την «Κομμουνιστική Κρίση Ελλάδας» (=ΚΚΕ) όπως την ονόμασε το εξαιρετικό αριστερό blog «Radical Desire»:\n…α) Τι θα πει «επιχείρηση που δρα μέσα σε συνθήκες καπιταλιστικής αγοράς»; Θα πει ένα από δύο πράγματα: i) «σοσιαλιστική κολλεκτίβα στριμωγμένη από το ευρύτερο καπιταλιστικό πλαίσιο» (αλλά τότε γιατί «επιχείρηση», γιατί «ΑΕ»); ή ii) «καπιταλιστική επιχείρηση που αντιμετωπίζει, όπως όλες οι καπιταλιστικές επιχειρήσεις, προβλήματα λόγω κρίσης.» Καλό θα ήταν η Γενική Γραμματέας να μας ξεκαθαρίσει ποιο απ’ τα δύο ισχύει…\nΑλλά δεν είναι μόνο η αρχή, ή η συζήτηση επί της αρχής. Υπήρξε και συνέχεια. Ακόμα μελανότερη, ακόμα πιο ασύμβατη με το ερυθρό της σημαίας ΜΑΣ (όλων αυτών που δεν την ταυτίζουν μοναχά με το αποτρόπαιο φάντασμα του ‘ολοκληρωτισμού’). Η συνέχεια εμφανίζεται στο Πριν, στις 19 του Σεπτέμβρη και αναφέρει:\nΠρωτοφανή πόρτα «έφαγαν» οι απολυμένοι στα Ελληνικά Γράμματα από το φεστιβάλ της ΚΝΕ. Ο σύλλογός τους, σε μια προσπάθεια να δημοσιοποιήσει το πρόβλημα, έχει ζητήσει παρεμβάσεις σε πολιτικές και άλλες εκδηλώσεις. Απευθύνθηκε και στην οργανωτική επιτροπή του Φεστιβάλ ΚΝΕ Οδηγητή, όπου πήρε την απάντηση ότι η ΚΝΕ και το ΚΚΕ έχουν συνολική απάντηση, στην οποία δεν χωρά ο συγκεκριμένος σύλλογος και γι’ αυτό δεν τους επιτρέπουν κάποια σύντομη παρέμβαση σε εργατικό πάνελ, ούτε καν να μοιράσουν την ανακοίνωσή τους έξω από το φεστιβάλ! Εάν ένα μαχόμενο σωματείο απολυμένων δεν χωρά στην πρόταση του ΚΚΕ, επειδή ίσως δεν ανήκει στο ΠΑΜΕ, τότε ποιος στα αλήθεια χωράει;\nΣύντροφοι, τι γίνεται εδώ; Οι απολυμένοι του ΔΟΛ ανεπιθύμητοι ως τι και για ποιό λόγο ακριβώς; Ανεπιθύμητοι ως ενσαρκώσεις της επιστροφής του απωθημένου (των απολυμένων από σας τον Ιούλη, του φαντάσματος της κοινής μοίρας των εργαζομένων «σε συνθήκες καπιταλιστικής αγοράς»;) Ανεπιθύμητοι ως πρώην εργαζόμενοι νυν μηντιακού ανταγωνιστή, όστις συνδέεται με την άρχουσα τάξη; Ανεπιθύμητοι ως μη μέλη του Κόμματος;\n(πλήρες κείμενο/πηγή: Κομμουνιστική Κρίση Ελλάδας).\nΣημείωση (δική μου): Παρά την κριτική που διαβάσατε, εμείς… ΣΤΗΡΙΖΟΥΜΕ την αυριανή μαζική κινητοποίηση του ΠΑΜΕ (ΚΚΕ): Συλλαλητήρια ΠΑΜΕ – ΠΑΣΥ – ΠΑΣΕΒΕ – ΟΓΕ – ΜΑΣ , αύριο 23 Σεπτέμβρη 2010 σε 58 πόλεις ….\n-Μία εξαιρετική παρωδία και κριτική ανάλυση, ενός κειμένου που -έμμεσα- στηρίζει την απελευθέρωση των απολύσεων (γενικά, αλλά με αφορμή εκείνες του ΔΟΛ, στο όνομα της… «φιλελεύθερης αριστεράς») στο blog «Radical Desire»: Γράμμα από την Σιβηρία του «Φιλελεύθερου Αριστερισμού»\nΠερί αριστερής μελαγχολίας (Radical Desire)\nVideo Ομιλίας του Δημήτρη Καζάκη για την Κρίση (ΑΣΟΕΕ 8-5-2010, Συζήτηση επιστημόνων για το χρέος & το ευρώ – με συμμετέχοντα τον Κώστα Λαπαβίτσα)\nVideo Sitemaps For Vimeo – How To Get Your Vimeo Embeds Into Google Search (reelseo.com)\nSpeakerText Produces «Clickable» Transcripts from Videos from YouTube, Blip.tv, Brightcove and Ooyala — Vimeo to Follow Soon (beet.tv)\nVimeo nixes HD embed play limits, side business (news.cnet.com)\nΕλευθερίες του Πολίτη\nPrevious Δείτε video με το δήμαρχο της Marinaleda στο Βοτανικό Κήπο!\nNext Εκλογικός Κατάλογος Υποψηφίων Κατοχικής Κυβέρνησης-ΔΝΤ\n22/09/2010 στο 20:51\nΠαιδιά σας ευχαριστώ για την υποστήριξη και την καλή δουλειά (ειδικά για την αναφορά στις τροποποιήσεις του τρομον.) — τα ξαναλέμε όταν αναρρώσω.\n22/09/2010 στο 20:58\nΝάσαι καλά Δήμο και… καλή ανάρρωση.\nΟταν ξανασχολιάσεις εδώ ΔΕΝ θα υπάρξει και καθυστέρηση εμφάνισης των σχολίων σου, διότι ο… αυτόματος «μπάτλερ» του μπλογκ σε… έμαθε τώρα και θα σου ανοίγει την πόρτα ΑΜΕΣΩΣ (ο μηχανισμός first-time-moderation της WordPress)! 🙂\nΟ/Η ΓΙΩΡΓΟΣ ΜΠΙΣΙΑΣ λέει:\n28/09/2010 στο 02:21\n….νύχτα ή σε περιόδους διακοπών γίνονται αυτές οι δουλειές φίλε μου.\nΑνέκαθεν όμως οι εξουσιαστές είχαν το τρόπο τους και πρέπει να τους το αναγνωρίσουμε αυτό !\nΤο «φαινόμενο» αυτό είναι διαχρονικό και παγκόσμιο ταυτόχρονα.\nΕδώ ολόκληρο ΔΝΤ «ανάστησαν» για την Ελλάδα και το έφεραν νύχτα,\nστους τρομονόμους τώρα λες να κωλώσουν ?\nΓια τα σκουλήκια της ηγεσίας του ΚΚΕ γράφει ο Τραϊανού εδώ και πολλά χρόνια.\nΑσ’ τον διάβαζαν οι «Αριστερόστροφοι»……θα ήταν πιό κερδισμένοι σήμερα!\n….τώρα, το να σπας με πέτρες και ρόπαλα τα τζάμια ενός διερχόμενου λεωφορίου γεμάτο με κόσμο -άσχετο με τη διαδήλωση- που πάνε σπίτια τους σίγουρα είναι μια τρομοκρατική επίθεση και θα πρέπει να τους κόβουν το κώλο επί τόπου!\nΚάποια πράγματα έχουν ξεφύγει προ πολλού και να θυμήσω το περιστατικό της Marfin.\nΌπως πολύ καλά γνωρίζεις, υπάρχουν άπειροι τρόποι να διεκδικήσεις το δίκαιο σου,\n….κάποιοι από αυτούς όμως είναι πολύ άδικοι !!!\nΓια τα υπόλοιπα συμφωνώ και συγχαρητήρια για το blog σου.\n28/09/2010 στο 09:35\nκ. Γιώργο Μπισιά ευχαριστώ πολύ για τα καλά σας λόγια.\nΓια τον Παναγιώτη Τραϊανού έχω ΠΟΛΥ σοβαρές επιφυλάξεις. Ενώ λέει αρκετά σωστά πράματα πολλές φορές, έχω αηδιάσει όποτε διαβάζω άρθρα του που αφορούν Εβραίους. Είναι ΣΧΕΔΟΝ ΠΑΘΟΛΟΓΙΚΟΣ ο αντισημιτισμός του (και εκπληκτικός ο τρόπος που τον «χάβουν» οι αναγνώστες του).\n29/09/2010 στο 03:47\nΝαι, θα συμφωνήσω για τους Εβραίους μιάς και είναι εξώφθαλμο.\nΑυτό είναι ίσως και η αιτία που δεν τον κάνει πιο «προσιτό» στο ευρύ κοινό, μολονότι θα συμφωνούσαν όλοι μαζί του στα υπόλοιπα.\n05/10/2010 στο 09:21\nΤι θα κάνουμε; Έστειλα σε όλους τους συλλόγους ενημερωτικό mail για τον τρομονόμο -κινήσεις πολιτών σε κατά τόπους περιοχές ήταν οι περισσότεροι-, έγραψα και στην Κανέλλη ρωτώντας την τι μπορούμε να κάνουμε, έγραψα και σε φίλους μου δικηγόρους αν έχουν το δικαίωμα να αλλάζουν έτσι αυθαίρετα (παράνομα) τους νόμους και πώς μπορούμε να τους σταματήσουμε. Πείτε τι να κάνουμε; Ετοιμάζομαι να στείλω στους βάρβαρους μια επιστολή που να καταδεικνύει την «τρομοκρατική μου συμπεριφορά» (βάσει του νόμου τους) λέγοντάς τους ελάτε να με συλλάβετε!!!!!! Έλεος πια, ας μην το δεχτούμε ΚΑΙ αυτό!!!!!!\n05/10/2010 στο 22:34\nΕίναι πράγματι αδιέξοδη αυτή η κατάσταση, όπως την περιγράφετε…\nΕμείς εδώ απλώς καταγράφουμε την κατάσταση.\n(και ενώνουμε τις δυνάμεις μας με άλλους)\n08/10/2010 στο 11:47\nΒρήκα τι θα κάνουμε!!!!\nΔΕΝ ΕΧΟΥΝ ΚΑΝΕΝΑΝ ΜΕ ΤΟ ΜΕΡΟΣ ΤΟΥΣ ΠΙΑ!!!! Όλοι όσοι κανονικά έπρεπε να είναι δικοί τους (για να τους τα φτιάξουν), ήτοι οι δημόσιοι υπάλληλοι στο σύνολό τους (και οι αστυνομικοί), βάλλονται εξίσου. Ουσιαστικά δεν έχουν ΧΕΡΙΑ να τους φτιάξουν αυτά που διατάζουν. Εκτός αν βάλουν τους βουλευτές να μας κυνηγούν/επιβάλλουν τους νόμους τους (κάτι που θα ήταν πάρα πολύ καλό, για να δουλέψουν λίγο και οι «χωρίς λόγο ύπαρξης»). Το μόνο που πρέπει να κάνουμε είναι να μην υπακούσουμε.\nΠού στηρίζεται η μη συμμόρφωσή μας: (με απλά λόγια) Όταν οι νόμοι δεν προάγουν αδιαμφισβήτητα τα συμφέροντα του ελληνικού λαού, αν δεν είναι δίκαιοι, αν δεν προασπίζονται την ισότητα και την δημοκρατία, είναι καθήκον και υποχρέωση του πολίτη (επιβάλλεται) να μην τους εφαρμόσει.\n(Με την νόμιμη οδό): Είναι εντελώς νόμιμο να μην τους εφαρμόσει υπακούοντας στο μη αναθεωρήσιμο άρθρο 1*Ι του Ελληνικού Συντάγματος που ορίζει ότι το πολίτευμα της χώρας είναι η Προεδρευόμενη Κοινοβουλευτική Δημοκρατία*ΙΙ «δεν μπορεί να είναι έγκυρος οποιοσδήποτε νόμος… αν έρχεται σε αντίθεση με το Ελληνικό Σύνταγμα και το πολίτευμα της Ελλάδας… το οποίο εκφράζει την λαϊκή κυριαρχία των Ελλήνων και του Ελληνικού έθνους… η οποία είναι απαραβίαστη, καθώς όλες οι εξουσίες πηγάζουν από τον Ελληνικό λαό και υπάρχουν και ασκούνται υπέρ του Ελληνικού λαού όπως καθορίζει το Ελληνικό Σύνταγμα».\nΌσοι νόμοι λοιπόν, αντιβαίνουν στο άρθρο 1 του Ελληνικού Συντάγματος είναι ΑΚΥΡΟΙ.\n08/10/2010 στο 12:17\nΕίναι εξαιρετικό το σχόλιό σας, ορθολογικό ΚΑΙ τεκμηριωμένο…\n…με τη μόνη διαφορά ότι (όπως πιθανώς μάθατε κι εσείς) οι τελευταίες «μουλωχτές» τροπολογίες πλήττουν ΑΚΡΙΒΩΣ τα θεμελιώδη συνταγματικά δικαιώματα που επισημάνατε και τεκμηριώσατε.\nΑυτό που έγινε, είναι -ουσιαστικά- ένα ακόμη «μικρό πραξικόπημα» εκτροπής από το σύνταγμα, σε μία σειρά άλλων, ακόμη και εκλογικών τροπολογιών όπως εκείνη (νομίζω το 2006) που εξίσωσε τις λευκές ψήφους με τις άκυρες έτσι ώστε να ωφελούνται ακόμη περισσότερο τα μεγάλα κόμματα και να μπορούν να υπάρξουν μελλοντικά κυβερνήσεις που θα ψηφίζονται από… ολοένα και μικρότερες μειοψηφίες.\nΒέβαια όσα προτείνετε είναι σωστά και λογικά, ΙΔΙΩΣ όσον αφορά την (έννομη) ανυπακοή των πολιτών (με μία λέξη), αλλά… χωρίς να θέλω καθόλου να σας αποθαρρύνω, υπάρχουν κάποιες σοβαρές δυσκολίες.\nΠιο πρακτικά, βέβαια, υπάρχει και η σοβαρή δυσκολία των εργαζόμενων που ΔΕΝ ΜΠΟΡΟΥΝ να απεργήσουν επί μακρόν γιατί θα πεινάσουν (ενώ π.χ. στη Γερμανία επιδοτούνται οι απεργοί από τα συνδικάτα με μεγάλο μέρος των χαμένων ημερομισθίων).\nΕμείς αποφασίσαμε να εντείνουμε την εξάπλωση χρήσιμων αναλύσεων όπως του Δημήτρη Καζάκη (ή του Λεωνίδα Βατικιώτη στο άμεσο μέλλον, ο οποίος χθες πρόσθεσε κι αυτό το blog στο δικό του blog-roll). Και φυσικά ΔΕΝ κερδίζουμε κάτι από αυτό, ΟΥΤΕ έχουμε πολιτικές βλέψεις (αξιωμάτων εξουσίας ή… άλλου είδους βλακείας), αφού (όπως είπα πολλές φορές) είμαστε υπέρ της Αμεσης Δημοκρατίας.\n08/10/2010 στο 12:52\nΔεν καταλαβαίνω πού δεν στέκει, ξέρω ότι όλα τα άλλαξαν/μπορούν να τα αλλάξουν όσο πάει κατά πώς θέλουν. ΑΥΤΟ δεν μπορούν να το αλλάξουν. Το άρθρο 1 είναι μη αναθεωρήσιμο!!!!! Δεν έχουν αλλάξει το πολίτευμά μας ε; Εκτός αν δεν το έμαθα εγώ; ΔΕΝ ΜΠΟΡΟΥΝ ΝΑ ΑΛΛΑΞΟΥΝ ΤΟ ΑΡΘΡΟ 1. Η κίνηση στην οποία αναφέρομαι βασίζεται σ΄αυτό και μόνο το άρθρο, το μόνο που δεν μπορούν να αλλάξουν. Είναι βάσιμη η κίνηση, καθόλα νόμιμη, δεν μπορεί κανείς να σου φέρει αντίσταση. Με τον νόμο δεν υπακούς. Και μπορείς να το χρησιμοποιήσεις στα πάντα. Αυτό θα πω όταν ΔΕΝ δώσω αποδείξεις μαζί με την δήλωσή μου ή όταν παω να διαμαρτυρηθώ στη βουλή και οι ένστολοι προσπαθήσουν να με συλλάβουν. Αφορά όλα τα δικαιώματα μας, τα οποία παρανόμως καταστρατήγησαν.


329 ΠΟΜΟΛΑ ΠΑΙΔΙΚΑ - ΜΠΑΛΑ ΜΠΑΣΚΕΤ. Πόμολα για το παιδικό δωμάτιο\nΑΡΧΙΚΗ ΣΕΛΙΔΑ > ΠΟΜΟΛΑ ΠΑΙΔΙΚΑ>329 ΠΟΜΟΛΑ ΠΑΙΔΙΚΑ - ΜΠΑΛΑ ΜΠΑΣΚΕΤ\n329 ΠΟΜΟΛΑ ΠΑΙΔΙΚΑ - ΜΠΑΛΑ ΜΠΑΣΚΕΤ\nΚΩΔ. 329 ΠΟΜΟΛΑ ΠΑΙΔΙΚΑ ΧΡΩΜΑΤΙΣΤΑ - ΜΠΑΛΑ ΜΠΑΣΚΕΤ.\nΣε 3 διαφορετικά χρώματα. Είναι κατασκευασμένα από ΙΣΠΑΝΙΚΗ ΠΟΡΣΕΛΑΝΗ και είναι ΖΩΓΡΑΦΙΣΜΕΝΑ ΣΤΟ ΧΕΡΙ με ζωντανά χρώματα. Πόμολα για το παιδικό δωμάτιο. Τα αγόρια θα λατρεύσουν την επιλογή σας! Δώστε αθλητικό στυλ μέσα στο παιδικό δωμάτιο των αγοριών και απολαύστε τον ενθουσιασμό τους!\nΣΗΜΕΙΩΣΗ: Το ΚΑΦΕ ΧΡΩΜΑ ΕΙΝΑΙ ΣΕ ΠΡΟΣΦΟΡΑ ΜΕ -70% ΕΚΠΤΩΣΗ !!!\nΚΑΦΕΜΠΛΕ - ΚΟΚΚΙΝΟΠΟΡΤΟΚΑΛΙ\nΔΙΑΜΕΤΡΟΣ Φ31mm ( 3,1 εκατοστά )\nΥΨΟΣ 30mm ( 3 εκατοστά )\n328 ΠΟΜΟΛΑ ΠΑΙΔΙΚΑ - ΠΟΔΟΣΦΑΙΡΙΚΗ ΜΠΑΛΑ...\nΚΩΔ. 328 ΠΟΜΟΛΑΚΙΑ ΠΑΙΔΙΚΑ ΧΡΩΜΑΤΙΣΤΑ - ΜΠΑΛΑ ΠΟΔΟΣΦΑΙΡΟΥ Σε 3 διαφορετικά χρώματα. Είναι κατασκευασμένα από ΠΟΡΣΕΛΑΝΗ και είναι ΖΩΓΡΑΦΙΣΜΕΝΑ ΣΤΟ ΧΕΡΙ με ζωντανά χρώματα. Ξεχωριστά πόμολα για το παιδικό δωμάτιο. Τα αγόρια θα λατρεύσουν την επιλογή σας! Δώστε αθλητικό στυλ μέσα στο παιδικό δωμάτιο των αγοριών και απολαύστε τον ενθουσιασμό τους! Για τις...\n385 ΠΟΜΟΛΑ ΠΑΙΔΙΚΑ ΠΟΔΟΣΦΑΙΡΟ - ΠΑΠΟΥΤΣΙ...\nΚΩΔ. 385 ΠΟΜΟΛΑ ΠΑΙΔΙΚΑ ΠΟΔΟΣΦΑΙΡΟ - ΠΑΠΟΥΤΣΙ ΠΟΔΟΣΦΑΙΡΟΥ Είναι κατασκευασμένα από ΚΕΡΑΜΙΚΟ ΥΛΙΚΟ και είναι ΖΩΓΡΑΦΙΣΜΕΝΑ ΣΤΟ ΧΕΡΙ με ζωντανά χρώματα. ΧΕΙΡΟΠΟΙΗΤΑ ΚΕΡΑΜΙΚΑ ΠΟΜΟΛΑ για το παιδικό δωμάτιο. Τα αγόρια θα ενθουσιαστούν με την επιλογή σας! Δώστε ατμόσφαιρα ποδοσφαίρου μέσα στο παιδικό δωμάτιο των αγοριών με αυτά τα απίθανα παιδικά πόμολα.Για τις...\n386 ΠΟΜΟΛΑ ΠΑΙΔΙΚΑ ΠΟΔΟΣΦΑΙΡΟ - ΦΑΝΕΛΕΣ...\nΚΩΔ. 386 ΠΟΜΟΛΑ ΠΑΙΔΙΚΑ ΠΟΔΟΣΦΑΙΡΟ - ΦΑΝΕΛΕΣ ΠΟΔΟΣΦΑΙΡΟΥ Φανέλα ΕΘΝΙΚΗ ΕΛΛΑΔΟΣ - ΟΛΥΜΠΙΑΚΟΣ - ΠΑΝΑΘΗΝΑΪΚΟΣ. Είναι κατασκευασμένα από ΚΕΡΑΜΙΚΟ ΥΛΙΚΟ και είναι ΖΩΓΡΑΦΙΣΜΕΝΑ ΣΤΟ ΧΕΡΙ με ζωντανά χρώματα. ΧΕΙΡΟΠΟΙΗΤΑ ΠΟΜΟΛΑ για το παιδικό δωμάτιο. Τα αγόρια θα ενθουσιαστούν με την επιλογή σας! Δώστε ατμόσφαιρα ποδοσφαίρου μέσα στο παιδικό δωμάτιο των αγοριών...


Νίκος Τατασόπουλος, Εύα Ξένου, Αθηνά Λαμπίρη, ΣωτήρηςΠαπατραγιάννης - 09 Μαρτίου 2018\nΝίκος Τατασόπουλος, Εύα Ξένου, Αθηνά Λαμπίρη, ΣωτήρηςΠαπατραγιάννης\nΟ ξεχωριστός Νίκος Τατασόπουλος:\nΟ Νίκος Τατασόπουλος έχει τη δική του θέση στους σύγχρονους Αγίους του μπουζουκιού. Και το τοποθετώ έτσι το ζήτημα, μιας και ο πατέρας του ήταν ένας απ’ τους Θεούς του μπουζουκιού στην εποχή του ’50. Τη ζόρικη αλλά και τόσο ζωογόνα περίοδο όπου στο θέμα «μπουζούκι» και «λαϊκό τραγούδι» γίναν τολμηρά, μεστά και ευρηματικά βήματα σε δεξιοτεχνικό και δημιουργικό επίπεδο. Αλλά αυτή είναι μια άλλη, και «ατελείωτη», κουβέντα…\nΗ ρίζα όμως του Νίκου Τατασόπουλου από εκεί δροσίζεται και ανθίζει. Γι’ αυτό και παρά τη σφικτή αλλά «ανατρεπτική» συνάμα δισκογραφική και βιβλιογραφική σπορά του, μέσα από τις ζωντανές παραστάσεις του έχει καταφέρει να ξεχωρίζει και να συζητιέται. Θα έλεγα πως είναι ένας από τους μετρημένους παίκτες του οργάνου που στις μέρες μας έχουν καταφέρει να δημιουργήσουν μύθο που εκτείνεται και πέρα από τους «μυημένους».\nΟ Νίκος Τατασόπουλος είναι περφόρμερ μουσικός. Δεν θα παίξει ποτέ ίδια την ίδια φράση. Κάθε φορά, ανάλογα με τις προσλαμβάνουσές του, τον ψυχισμό του, θα εκφραστεί και με ένα διαφορετικό ηχόχρωμα. Την ίδια ώρα, δεν θα πατήσει απλώς πάνω στο δρόμο, το χαβά, αλλά θα κεντήσει «κροσοβεράτα», θα κινδυνέψει να βγει εκτός πορείας, και εκεί που λες θα ντελαπάρει, θα ξαναμπεί στην λεωφόρο του τραγουδιού. Βιρτουόζος με όλη τη σημασία της λέξης. Γοητευτικά και αφοπλιστικά απρόβλεπτος. Πρωταγωνιστής ακόμα κι όταν συνοδεύει τον ερμηνευτή. Ακούγοντάς τον, είσαι ταυτόχρονα στο «μέλωμα» και στην «τσίτα». Απολαμβάνεις αλλά ποτέ δεν ξέρεις τι και πως θα ακούσεις στη συνέχεια… Καλλιτέχνης με Κ! Κώστας Μπαλαχούτης, www.ogdoo.gr


Ένα Υγιεινό Πρωινό για Ανθρώπους Που Δεν Έχουν Χρόνο...Όπως κι Εγώ\n“Τώρα Μπορείτε Να Σταματήσετε Να Ανησυχείτε για το\nΤι Να Τρώτε το Πρωί – Ακόμα Και Αν\nΔεν Έχετε Καθόλου Χρόνο στη Διάθεσή Σας!”\nΘα σας δείξω βήμα προς βήμα πώς να\nσταματήσετε να ανησυχείτε για το τι να τρώτε το πρωί ή και όλη την\nημέρα – ανεξάρτητα από το πόσο χρόνο έχετε στη διάθεσή σας και το\nτι έχετε δοκιμάσει στο παρελθόν...\nΦυσικά, θέλεις να τρως ένα υγιεινό πρωινό, να ελέγχεις την όρεξή σου και να έχεις περισσότερη ενέργεια. Αλλά έχεις δοκιμάσει τόσα πολλά προϊόντα και προγράμματα διατροφής που δεν ξέρεις ποιον και σε τι να πιστέψεις πλέον. Απλά θέλεις, περισσότερο από οτιδήποτε άλλο, να βρεις το ιδανικό γεύμα μια και καλή, και έτσι πρέπει!\nΕδώ είναι που έρχομαι εγώ. Το όνομά μου είναι Θοδωρής Αραμπατζής και είμαι προσωπικός σύμβουλος ευεξίας με εξειδίκευση στο υγιεινό πρωινό εδώ και 6μιση χρόνια. Έχω βοηθήσει πάρα πολλούς ανθρώπους να τρώνε ένα υγιεινό πρωινό σε λιγότερο από 2 λεπτά την ημέρα, να ελέγχουν την όρεξή τους και να έχουν περισσότερη ενέργεια όλη μέρα.\nΚοίτα αν αυτό σου ακούγεται γνωστό...\nΉμουν τραπεζικός υπάλληλος και λόγω μετάθεσής μου σε κατάστημα μακριά από το σπίτι μου αναγκαζόμουν να τρώω συχνά απ’ έξω. Το πρωί θα έπινα 1-2 καφέδες, τσιγάρο και ίσως έτρωγα ένα κουλούρι ή μία τυρόπιτα. Το μεσημέρι συνήθως παραγγέλναμε απ’ έξω ή μπορεί όταν σχολούσαμε να πηγαίναμε για κάνα μεζεδάκι. Όταν έφτανα στο σπίτι ήμουν ‘πτώμα’ και χρειαζόμουν έναν υπνάκο. Αυτό και σε συνδυασμό με την καθιστική ζωή που έκανα ως τραπεζικός υπάλληλος είχαν σαν αποτέλεσμα να βάλω 12 κιλά.\nΉθελα να αλλάξω αλλά δεν μπορούσα να κάνω κάποια ειδική διατροφή, γιατί ο τρόπος ζωής μου ήταν συγκεκριμένος. Ήθελα κάτι υγιεινό αλλά γρήγορο και βολικό.\nΣτη συνέχεια αφού ξεκίνησε το πρόγραμμα το ίδιο άτομο είχε να αναφέρει τα εξής:\nΞεκινώντας το πρόγραμμα που μου πρότεινε ο Θοδωρής παρατήρησα από τις πρώτες μέρες διαφορά. Το καλό ήταν ότι ήταν πολύ νόστιμο, ένοιωθα χορτάτος όλη μέρα και είχα περισσότερη ενέργεια. Το απόγευμα που γυρνούσα σπίτι δε χρειαζόμουν τον υπνάκο και είχα αρκετή ενέργεια να ασχοληθώ με τα παιδιά μου. Επιπλέον κατάφερα να ελέγξω το βάρος μου και το διατηρώ περισσότερα από 10 χρόνια.\nΤο έχω συστήσει και στη γυναίκα μου και στα παιδιά μου γιατί θέλω να είμαι σίγουρος ότι θα είμαστε όλοι υγιείς. - Δημήτρης Α.\nΝαι, αυτό μόνο χρειάστηκε!\nΜην πιστεύεις απλά τα λόγια μου – δες αυτά τα αληθινά παραδείγματα από αποτελέσματα πριν και μετά:\nΔούλευα σε λογιστικό γραφείο. Το πρωί έφευγα νωρίς και δεν έτρωγα κάτι στο σπίτι. Στο γραφείο έπινα έναν καφέ και συνήθως ένα κουλούρι ή διάφορες πίτες από τον διπλανό φούρνο. Στη συνέχεια έτρεχα σε εξωτερικές δουλειές και η ενέργειά μου ήταν συνεχώς χαμηλά. Το βράδυ που γυρνούσα στο σπίτι δεν είχα κουράγιο να καθίσω να συζητήσω με τον άντρα μου και συνήθως κοιμόμασταν μπροστά στην τηλεόραση.\nΉξερα ότι έπρεπε να τρώω ένα υγιεινό πρωινό αλλά δεν είχα το χρόνο, τις γνώσεις και την διάθεση να το κάνω.\nΌταν μου μίλησε ο Θοδωρής για αυτό το πρόγραμμα ήμουν πολύ σκεπτική γιατί δεν είχα δοκιμάσει κάτι παρόμοιο ποτέ. Το δοκίμασα όμως γιατί δεν είχα τίποτα να χάσω.\nΉταν πολύ νόστιμο και χορταστικό. Το μεσημέρι δεν έκλειναν τα μάτια μου όπως συνήθως και τώρα, μετά από 10 χρόνια, έχω την απαιτούμενη ενέργεια και καλή διάθεση για να είμαι με τους γιους μου που είναι 7 και 2 χρονών και να μην κουράζομαι καθόλου.\n- Σόνια Ακρ\nΣαν νοσηλεύτρια ήξερα τι θα πει υγιεινή διατροφή και προσπαθούσα να το κάνω όσο μπορούσα αλλά και να το μεταδώσω στα παιδιά μου. Κάθε μεσημέρι το τραπέζι μας είχε πολλές σαλάτες. Μπορεί να μου έπαιρνε πολύ χρόνο να τα ετοιμάσω αλλά η διατροφή μας ήταν καλή - τουλάχιστον έτσι νόμιζα.\nΕργαζόμενη μητέρα τριών παιδιών δεν προλάβαινα τα πάντα και τελικά η έλλειψη στη διατροφή μου φαινόταν στις εξετάσεις, έχοντας χαμηλό αιματοκρίτη.\nΞεκινώντας το πρόγραμμα καλού πρωινού, μπορούσα πλέον να δίνω και στα παιδιά μου και στον άντρα μου την πιο ισορροπημένη διατροφή χωρίς να χρειάζομαι μισή ώρα για να ετοιμάζω το πρωινό τους. Μάλιστα είναι τόσο εύκολο και απλό που πλέον το ετοιμάζουν μόνοι τους και εγώ είμαι ήσυχη ότι τρέφονται όλοι τους υγιεινά.\nΑυτό δείχνουν και οι εξετάσεις μας και ο αιματοκρίτης μου που είναι στα φυσιολογικά επίπεδα. - Ξένια Σκ.\nΣου υπόσχομαι ότι η κατάστασή σου δεν είναι μοναδική. Και το πιο σημαντικό – ΥΠΑΡΧΕΙ λύση για την κατάστασή σου.\nΤο μεγάλο πρόβλημα είναι ότι οι άνθρωποι που υποφέρουν από προβλήματα ελλιπούς διατροφής, όπως χαμηλή ενέργεια, περιττά κιλά και μικροπροβλήματα υγείας, έχουν βαρεθεί να ακούν ξανά και ξανά από τους “ειδικούς”, τους 3 μύθους σχετικά με το υγιεινό πρωινό και την υγιεινή διατροφή.\nΕδώ είναι οι τρεις μεγαλύτεροι μύθοι σχετικά με την υγιεινή διατροφή και την ευεξία που ποτέ δεν πρόκειται να σου δώσουν τα αποτελέσματα που θέλεις.\n1. Το πρώτο είναι ότι η διατροφική πυραμίδα είναι για όλους.\n2. Το δεύτερο είναι ότι τα αυγά αυξάνουν τη χοληστερίνη.\n3. Το τρίτο είναι ότι είναι απαραίτητο να πίνουμε 2 λίτρα νερό την ημέρα.\nΔε συμφωνείς ότι είναι τρελό να σκέφτεσαι ότι θα έχεις διαφορετικά αποτελέσματα αν κάνεις τα ίδια πράγματα ξανά και ξανά; Αν ακουμπάω μία καυτή σόμπα και καίγομαι – θα ήταν ανόητο να σκεφτώ ότι την επόμενη φορά που θα ακουμπήσω μία καυτή σόμπα δε θα καώ.\nΓι' αυτό χρειάζεται να δοκιμάσεις κάτι διαφορετικό...\nΟρίστε Λοιπόν Πώς Το Πρόγραμμά Μας Μπορεί Να Σε\nΒοηθήσει Να Έχεις Ένα Υγιεινό Πρωινό Σε Λιγότερο Από 2 Λεπτά την Ημέρα Ξεκινώντας Σήμερα...\nΒλέπεις, μόλις ολοκληρώσαμε την έρευνα σε ένα καινούργιο πρόγραμμα που λέγεται My Breakfast και σου δίνει μία συνταγή βήμα προς βήμα για να μπορείς να τρέφεσαι σωστά και να ελέγχεις την όρεξη και την ενέργειά σου. Είναι διαφορετικό από οτιδήποτε άλλο έχεις δει. Χρειάστηκαν περισσότερο από 30 χρόνια ερευνών για να αναπτυχθεί και να καταλήξει στη σημερινή του μορφή.\nΕδώ Είναι Μερικές Από Τις Επαναστατικές Ιδέες\nΣτο Πρόγραμμα My Breakfast:\nΕξατομικεύει τις ανάγκες πρωτεϊνών βάσει ειδικών μετρήσεων.\nΠροσφέρει στο σώμα περισσότερα από 114 διαφορετικά θρεπτικά συστατικά και βοτανικούς παράγοντες.\nΠαρέχει στο σώμα μία ισορροπημένη διατροφή χωρίς να περνάτε πολλές ώρες μετρώντας και ζυγίζοντας φαγητά.\nΒοηθάει στο να έχουμε περισσότερη ενέργεια αντί νεύρα και εξάντληση\nΈχει ποικιλία ώστε να μη βαριόμαστε εύκολα και να μπορούμε να το ακολουθήσουμε για μια ζωή\nΔίνει στον οργανισμό τα απαραίτητα υγρά που χρειάζεται καθημερινά\nΔιατηρεί τα επίπεδα σακχάρου στο αίμα, σε φυσιολογικά όρια\nΒοηθάει στον απόλυτο έλεγχο της όρεξής μας ώστε να επιλέγουμε τα υπόλοιπα γεύματα της ημέρας βάσει λογικής και όχι πείνας.\nκαι, πολλά ακόμα\nΕντάξει, Ποιο Είναι Το Κόστος Για Αυτό το Υπέροχο Πρόγραμμα;\nΑς κάνουμε μία σύντομη σύγκριση – την τελευταία φορά που κοίταξα μία τυρόπιτα, ένα κακάο και ένας χυμός ή κουλούρι για αργότερα κοστίζουν τουλάχιστον 5€ την ημέρα. Ή θα μπορούσες να δοκιμάσεις σε κάποιον ειδικό που θα σου χρέωνε 30€ την επίσκεψη μία φορά την εβδομάδα συν τα έξοδα της διατροφής που θα σου έδινε να κάνεις. Αν επιλέξεις να φας ένα σουβλάκι ή πίτσα απέξω, επειδή βαριέσαι να μαγειρεύεις θα σου κόστιζε τουλάχιστον 6€ - 10€ την ημέρα.\nΗ άλλη επιλογή που έχεις είναι να ξοδέψεις 100€ ή περισσότερα για να αγοράσεις κάποια ακριβά βιβλία για τη διατροφή που είναι πολύ πιθανόν να μείνουν στο ράφι σου μαζεύοντας σκόνη.\nΕιλικρινά, καμία από αυτές τις επιλογές δεν μου φαινόταν καλή. Οπότε βρήκα έναν τρόπο να σου προσφέρω μία πραγματικά καλή συμφωνία...\nΑυτό το εξαιρετικό πρόγραμμα MyBreakfast είναι διαθέσιμο για εσένα απευθείας από την ίδια την εταιρία που το παρασκευάζει.\nΜε αυτό τον τρόπο εγώ δεν χρειάζεται να έχω μεγάλες αποθήκες με εμπορεύματα και δεν έχω πάγια έξοδα συντήρησης. Δε χρειάζεται να πληρώνω κανένα για να παίρνει τις παραγγελίες στο τηλέφωνο (αν και μπορείς ευχαρίστως να μου τηλεφωνήσεις στο 2341070332 για να είσαι σίγουρος ότι είμαι πραγματικό άτομο). Έτσι μπορώ να δώσω σε εσένα τα χρήματα που γλιτώνω. Οπότε κερδίζουμε και οι δύο.\nΤώρα επειδή θα παραγγείλεις online – αυτό που θα επενδύσεις δεν πλησιάζει καν το ποσό που θα πλήρωνες για ένα πρόγραμμα σε κάποιον “ειδικό” ή ακόμα και για ένα μηνιαίο πρόγραμμα που θα ακολουθούσες από μία δικιά σου διατροφή που θα έβρισκες σε κάποιο βιβλίο. Για την ακρίβεια, η συνολική επένδυση για ολόκληρο το πρόγραμμα MyBreakfast είναι μόνο 3,60€ την ημέρα ή 108€ για προμήθεια ενός μήνα.\nΓια να παραγγείλετε κάντε κλικ εδώ τώρα\nΑλλά υπάρχουν κι άλλα, γιατί θα λάβεις επίσης...\n4 ΔΩΡΕΑΝ Μπόνους Παραγγέλνοντας Μέχρι Τα Μεσάνυχτα\nFree Μπόνους Δώρο #1: Θα λάβεις το πλήρες πακέτο υποστήριξης. Αυτό θα σε βοηθήσει να μπορείς να κάνεις το πρωινό σου στο γραφείο, στο δρόμο ή στην παραλία. (αξίας 19€)\nFree Μπόνους Δώρο #2: Θα λάβεις ένα δωρεάν e-book που μιλάει για τα οφέλη του καλού πρωινού και τι μπορείς να κάνεις γι' αυτό (αξίας 35€)\nFree Μπόνους Δώρο #3: Θα έχεις πρόσβαση στο μοναδικό blog για το καλό πρωινό και τη διατροφή με πολύ συχνές ενημερώσεις από άρθρα που έχουν πρακτικές συμβουλές(ανεκτίμητης αξίας)\nFree Μπόνους Δώρο #4: Θα λάβεις 4 συνεδρίες διάρκειας 10 λεπτών, από εμένα για να σε βοηθήσω να μείνεις συνεπής στο πρόγραμμά σου και να είσαι ευχαριστημένος (αξίας: 159€)\nΑυτά τα 4 μπόνους μαζί κοστίζουν δύο φορές περισσότερο από την επένδυσή σου για το πρόγραμμα MyBreakfast – αλλά είναι δικά σου εντελώς δωρεάν όταν παραγγείλεις μέχρι σήμερα τα μεσάνυχτα.\nΜην Αποφασίζεις Τώρα – Απλά Δοκίμασέ Τα Όλα με Δικό μου Ρίσκο\nΜπορώ να σε βοηθήσω να βελτιώσεις τη διατροφή σου, να ελέγξεις την όρεξή σου και να έχεις περισσότερη ενέργεια με το υγιεινό πρωινό μου;\nΜπορεί ναι. Μπορεί και όχι.\nΑλλά ο μόνος τρόπος για να το μάθεις είναι να δοκιμάσεις το πρόγραμμά μου με δικό μου όλο το ρίσκο. Το MyBreakfast πηγαίνει με 100% εγγύηση επιστροφής χρημάτων χωρίς ερωτήσεις. Προσωπικά σου εγγυώμαι ότι δεν έχεις ακούσει κάτι σαν αυτό. Αν μέσα στις πρώτες 30 ημέρες, αφού παραλάβεις το πρόγραμμα, δεν δεις περισσότερη ενέργεια, δεν δεις τη γενική σου ευεξία να βελτιώνεται ή οποιοδήποτε άλλο αποτέλεσμα που να σε κάνει ευχαριστημένο, απλά στείλε μου ένα email ή τηλεφώνησέ μου και με χαρά θα σου επιστρέψω τα χρήματα και μπορείς να κρατήσεις τα δώρα για σένα.\nΔεν υπάρχει απολύτως κανένας τρόπος που μπορείς να χάσεις – εκτός από το να μην δοκιμάσεις αυτό το χωρίς ρίσκο πρόγραμμα.\nΟρίστε Πως Παραγγέλνεις Τώρα!\nΚάνε κλικ εδώ για να παραγγείλεις το δικό σου πρόγραμμα τώρα. Μόλις λάβω την παραγγελία σου, θα σου αποσταλεί τις επόμενες 18 ώρες. Ανάλογα σε ποια περιοχή βρίσκεσαι θα την παραλάβεις σε 1 – 3 εργάσιμες ημέρες. Μπορείς να πληρώσεις είτε με paypal, είτε με κατάθεση στον λογαριασμό μου που θα σου σταλεί με email μετά την επιβεβαίωση της παραγγελίας σου μαζί με τα ΔΩΡΕΑΝ μπόνους σου.\nΘα μπορέσεις να κατεβάσεις το e-book κατευθείαν και να μάθεις χρήσιμα πράγματα από αυτές τις επαναστατικές πληροφορίες μέσα σε λίγα λεπτά ... για να μάθεις να ελέγχεις τη διατροφή σου μια για πάντα!\nΥ.Γ. Αν συνεχίσεις να παλεύεις με περίεργες διατροφές ή να πίνεις καφέ και τσιγάρο για πρωινό ή να δοκιμάζεις διάφορα “μαντζούνια” όπως ίσως να έκανες μέχρι τώρα, θα έχεις τα ίδια αποτελέσματα. Αυτό που σου προσφέρω είναι ο ευκολότερος τρόπος να δοκιμάσεις το MyBreakfast χωρίς ρίσκο για να δεις από μόνος σου πως το επιστημονικά σχεδιασμένο πρόγραμμά μας μπορεί να σε βοηθήσει να έχεις περισσότερη ενέργεια, να κάνεις υγιεινή διατροφή, να βελτιώσεις τη γενική σου ευεξία και να μπορέσεις να διατηρήσεις τα αποτελέσματα για το υπόλοιπο της ζωής σου όπως ήθελες πάντα.\nΠνευματικά Δικαιώματα 2008 - Θεόδωρος Αραμπατζής - Με την επιφύλαξη κάθε νόμιμου δικαιώματος. Δεν επιτρέπεται η αντιγραφή ή η αναπαραγωγή αυτού του υλικού σε καμία μορφή ή με κανένα ηλεκτρονικό ή μηχανικό μέσο όπως η φωτοτυπία ή με κανένα σύστημα αποθήκευσης ή ανάκτησης δεδομένων, χωρίς την έγγραφη άδεια του ιδιοκτήτη των πνευματικών δικαιωμάτων. Οι παραβάτες θα διώκονται δικαστικά.